title: 2009 m. balandžio 27 d. Tarybos sprendimas, įgyvendinantis Bendrąją poziciją 2008/369/BUSP dėl ribojančių priemonių Kongo Demokratinei Respublikai

text:
28.4.2009

               LT

               Europos Sąjungos oficialusis leidinys

               L 106/60

      TARYBOS SPRENDIMAS

   2009 m. balandžio 27 d.
   įgyvendinantis Bendrąją poziciją 2008/369/BUSP dėl ribojančių priemonių Kongo Demokratinei Respublikai
   (2009/349/BUSP)
   EUROPOS SĄJUNGOS TARYBA,
   atsižvelgdama į 2008 m. gegužės 14 d. Bendrąją poziciją 2008/369/BUSP dėl ribojančių priemonių Kongo Demokratinei Respublikai (1), ypač į jos 6 straipsnį, kartu su Europos Sąjungos sutarties 23 straipsnio 2 dalimi,
   kadangi:

               (1)

               2008 m. kovo 31 d. Jungtinių Tautų Saugumo Tarybai priėmus rezoliuciją 1807 (2008) (JT ST rezoliucija 1807 (2008)), 2008 m. gegužės 14 d. Taryba priėmė Bendrąją poziciją 2008/369/BUSP dėl ribojančių priemonių Kongo Demokratinei Respublikai.

               (2)

               2009 m. kovo 3 d. Sankcijų komitetas, įsteigtas pagal Jungtinių Tautų Saugumo Tarybos rezoliuciją 1533 (2004) (JT ST rezoliucija 1533 (2004)), pakeitė asmenų ir subjektų, kuriems taikomos ribojančios priemonės, sąrašą.

               (3)

               Bendrosios pozicijos 2008/369/BUSP priede pateiktas asmenų ir subjektų, kuriems taikomos ribojančios priemonės, sąrašas turėtų būti atitinkamai patikslintas. Sąrašas taip pat turėtų būti pakeistas, kad būtų įtraukta informacija apie tam tikrus asmenis bei subjektus ir iš sąrašo išbrauktas vienas asmuo, kaip nustatė Sankcijų komitetas,

         NUSPRENDĖ:
   1 straipsnis
   Bendrosios pozicijos 2008/369/BUSP priede pateikti asmenų ir subjektų sąrašai pakeičiami šio sprendimo priede pateiktu sąrašu.
   2 straipsnis
   Šis sprendimas įsigalioja jo priėmimo dieną.
   3 straipsnis
   Sprendimas skelbiamas Europos Sąjungos oficialiajame leidinyje.

      Priimta Liuksemburge, 2009 m. balandžio 27 d.

            Tarybos vardu

            Pirmininkas

         A. VONDRA

      (1)  OL L 127, 2008 5 15, p. 84.

      PRIEDAS

         „a)   3, 4 ir 5 straipsniuose nurodytų asmenų sąrašas

                     Pavardė

                     Vardas

                     Kiti vardai, pavardės, slapyvardžiai, pravardės

                     Lytis

                     Profesija, pareigos

                     Adresas
                     (numeris, gatvė, pašto kodas, miestas, šalis)

                     Gimimo data

                     Gimimo vieta
                     (miestas, šalis)

                     Paso arba tapatybės dokumento numeris
                     (įskaitant jį išdavusią valstybę ir išdavimo datą bei vietą)

                     Pilietybė

                     Įtraukimo į sąrašą data

                     Kita informacija

                     1.

                     BWAMBALE

                     Frank Kakolele

                     Frank Kakorere, Frank Kakorere Bwambale

                     Vyr.

                     2005 11 1

                     Buvęs RCD-ML vadovas, darantis įtaką RCD-ML pajėgų, vienos iš ginkluotų grupuočių ir nereguliarių karinių pajėgų, nurodytų Rezoliucijos 1493 (2003) 20 punkte, atsakingos už prekybą ginklais pažeidžiant ginklų embargą, politikai, joms vadovaujantis ir kontroliuojantis jų veiklą. 2008 m. sausio mėn. išstojo iš Nacionalinio liaudies gynybos kongreso (CNDP). Nuo 2008 m. gruodžio mėn. gyvena Kinšasoje.

                     2.

                     KAKWAVU BUKANDE

                     Jérôme

                     Jérôme Kakwavu

                     Vyr.

                     Kongo

                     2005 11 1

                     Žinomas kaip: „Vadas Jérôme“. Buvęs UCD/FAPC pirmininkas. FAPC kontroliuoja neteisėtus Ugandos ir KDR pasienio postus – pagrindinio ginklų srauto tranzito kelio. Būdamas FAPC pirmininku, jis daro įtaką FAPC pajėgų, kurios susijusios su neteisėta ginklų prekyba ir taip pažeidžia ginklų embargą, politikai, vadovauja joms ir kontroliuoja jų veiklą. 2004 m. gruodžio mėn. suteiktas FARDC (Kongo Demokratinės Respublikos ginkluotosios pajėgos) generolo laipsnis. Nuo 2008 m. gruodžio mėn. toliau priklauso FARDC; įsikūręs Kinšasoje.

                     3.

                     KATANGA

                     Germain

                     Vyr.

                     Kongo

                     2005 11 1

                     FRPI vadas. 2004 m. gruodžio mėn. paskirtas FARDC generolu. Susijęs su šaunamųjų ginklų perdavimais pažeidžiant ginklų embargą. Nuo 2005 m. skirtas namų areštas Kinšasoje už FRPI dalyvavimą vykdant žmogaus teisių pažeidimus. 2007 m. spalio 18 d. KDR Vyriausybės perduotas Tarptautiniam baudžiamajam teismui.

                     4.

                     LUBANGA

                     Thomas

                     Vyr.

                     Ituri

                     Kongo

                     2005 11 1

                     UPC/L, vienos iš ginkluotų grupuočių ir nereguliarių karinių pajėgų, nurodytų Rezoliucijos 1493 (2003) 20 punkte, susijusios su neteisėta prekyba ginklais pažeidžiant ginklų embargą, pirmininkas. 2005 m. kovo mėn. suimtas Kinšasoje už UPC/L dalyvavimą vykdant žmogaus teisių pažeidimus. 2006 m. kovo 17 d. Kongo valdžios institucijų perduotas Tarptautiniam baudžiamajam teismui. Nuo 2008 m. gruodžio mėn. teisiamas už karo nusikaltimus.

                     5.

                     MANDRO

                     Khawa Panga

                     Kawa Panga, Kawa Panga Mandro, Kawa Mandro, Yves Andoul Karim, Mandro Panga Kahwa, Yves Khawa Panga Mandro

                     Vyr.

                     1973 8 20

                     Bunija

                     Kongo

                     2005 11 1

                     Žinomas kaip: „Vadas Kahwa“, „Kawa“. Buvęs PUSIC, vienos iš ginkluotų grupuočių ir nereguliarių karinių pajėgų, nurodytų Rezoliucijos 1493 (2003) 20 punkte, susijusios su prekyba ginklais pažeidžiant ginklų embargą, pirmininkas. Nuo 2005 m. balandžio mėn. įkalintas Bunijoje už Ituri taikos proceso sabotažą. Kongo valdžios institucijų suimtas 2005 m. spalio mėn., Kisangani esančio Apeliacinio teismo išteisintas, vėliau perduotas Kinšasos teisminėms institucijoms pareiškiant naujus kaltinimus dėl nusikaltimų žmoniškumui, karo nusikaltimų, nužudymo, užpuolimo sunkinančiomis aplinkybėmis ir neteisėto jėgos pavartojimo.

                     6.

                     MBARUSHIMANA

                     Callixte

                     Vyr.

                     1963 7 24

                     Ndusu / Ruhengeri šiaurinė provincija, Ruanda

                     Ruandos

                     2009 3 3

                     FDLR vykdomasis sekretorius. Kongo Demokratinėje Respublikoje veikiančios užsienio ginkluotosios grupuotės politinis / karinis lyderis, kuris trukdo kovotojų nusiginklavimui ir savanoriškai repatriacijai ar persikėlimui (Saugumo Tarybos rezoliucijos 1857 (2008) OP 4 b punktas). Dabartinė buvimo vieta: Paryžius arba Thaïs, Prancūzija.

                     7.

                     MPAMO

                     Iruta Douglas

                     Mpano, Douglas Iruta Mpamo

                     Vyr.

                     Bld Kanyamuhanga 52, Goma

                     1965 12 28/1965 12 29

                     Bashali, Masisi / Goma, KDR

                     Kongo

                     2005 11 1

                        Compagnie Aérienne des Grands Lacs ir Great Lakes Business Company, kurių orlaiviai buvo naudojami teikti pagalbą ginkluotoms grupuotėms ir nereguliarioms karinėms pajėgoms, nurodytoms Rezoliucijos 1493 (2003) 20 punkte, savininkas / valdytojas. Taip pat atsakingas už informacijos apie skrydžius ir krovinius slėpimą, taip sudarant sąlygas ginklų embargo pažeidimui. Įsikūręs Gomoje ir Gisenyi (Ruandoje). Dažnai keliauja kirsdamas Ruandos ir Kongo tarptautinę sieną.

                     8.

                     MUDACUMURA

                     Sylvestre

                     Vyr.

                     Ruandos

                     2005 11 1

                     Žinomas kaip: „Radja“, „Mupenzi Bernard“, Generolas majoras Mupenzi. FDLR vadas, darantis įtaką FDLR pajėgų, vienos iš ginkluotų grupuočių ir nereguliarių karinių pajėgų, nurodytų Rezoliucijos 1493 (2003) 20 punkte, susijusios su neteisėta prekyba ginklais pažeidžiant ginklų embargą, politikai, joms vadovaujantis ir kontroliuojantis jų veiklą. Nuo 2008 m. gruodžio mėn. toliau eina FDLR-FOCA karinio vado pareigas. Įsikūręs Kibua, Masisi teritorijoje, KDR.

                     9.

                     MUJYAMBERE

                     Leopold

                     Musenyeri, Achille, Frere Petrus Ibrahim

                     Vyr.

                     1962 3 17 (manoma 1966 m.)

                     Kigali, Ruanda

                     Ruandos

                     2009 3 3

                     Pulkininkas. Antrosios FOCA divizijos / atsargos brigadų (ginkluotas FDLR padalinys) vadas. Kongo Demokratinėje Respublikoje veikiančios užsienio ginkluotosios grupuotės karinis lyderis, kuris trukdo kovotojų nusiginklavimui ir savanoriškai repatriacijai ar persikėlimui, pažeisdamas Saugumo Tarybos rezoliucijos 1857 (2008) OP 4 b punktą. JTST KDR skirto Sankcijų komiteto ekspertų grupės surinktais duomenimis, kurie buvo pateikti jos 2008 m. vasario 13 d. ataskaitoje, iš FDLR-FOCA išlaisvintos mergaitės anksčiau buvo pagrobtos ir seksualiai išnaudojamos. Nuo 2007 m. vidurio FDLR-FOCA, kuri anksčiau verbuodavo berniukus, sulaukusius viduriniosios ir vėlyvosios paauglystės, pradėjo priverstinai verbuoti jaunuolius nuo 10 metų amžiaus. Tada jauniausieji naudojami kaip lydintys asmenys, o vyresni vaikai siunčiami kaip kareiviai į frontą, pažeidžiant Saugumo Tarybos rezoliucijos 1857 (2008) OP4 d ir e punktus. Dabartinė buvimo vieta: Mwenga, Pietų Kivu, KDR.

                     10.

                     MURWANASHYAKA

                     Dr. Ignace

                     Ignace

                     Vyr.

                     1963 5 14

                     Butera (Ruanda) / Ngoma, Butare (Ruanda)

                     Ruandos

                     2005 11 1

                     FDLR pirmininkas, darantis įtaką FDLR pajėgų, vienos iš ginkluotų grupuočių ir nereguliarių karinių pajėgų, nurodytų Rezoliucijos 1493 (2003) 20 punkte, susijusios su neteisėta prekyba ginklais pažeidžiant ginklų embargą, politikai, joms vadovaujantis ir kontroliuojantis jų veiklą. Vokietijos gyventojas. Nuo 2008 m. gruodžio mėn. tebepripažįstamas FDLR-FOCA politinio skyriaus pirmininku.

                     11.

                     MUSONI

                     Straton

                     IO Musoni

                     Vyr.

                     1961 4 6 (galbūt 1961 6 4)

                     Mugambazi Kigali, Ruanda

                     2004 9 10 baigė galioti Ruandos pasas

                     2007 3 29

                     Vadovaudamas FDLR – KDR veikiančiai užsienio ginkluotai grupuotei – Musoni trukdo toms grupuotėms priklausančių kovotojų nusiginklavimui ir savanoriškai repatriacijai ar persikėlimui pažeisdamas Rezoliuciją 1649 (2005). Noifeno (Vokietija) gyventojas. Nuo 2008 m. gruodžio mėn. tebepripažįstamas FDLR-FOCA politinio skyriaus pirmininko pavaduotoju.

                     12.

                     MUTEBUTSI

                     Jules

                     Jules Mutebusi, Jules Mutebuzi, Pulkininkas Mutebutsi

                     Vyr.

                     Pietų Kivu

                     Kongo (Pietų Kivu)

                     2005 11 1

                     Žinomas kaip: „Pulkininkas Mutebutsi“. 2004 m. balandžio mėn. buvęs FARDC 10-ojo karinio regiono karo vado pavaduotojas, atleistas už drausmės nesilaikymą, suvienijo savo pajėgas su nuo buvusio RCD-G atskilusiais elementais ir 2004 m. gegužės mėn. jėga užėmė Bukavu miestą. Susijęs su šaunamųjų ginklų gavimu ne FARDC struktūrose ir resursų tiekimu Rezoliucijos 1493 (2003) 20 punkte nurodytoms ginkluotoms grupuotėms ir nereguliarioms karinėms pajėgoms pažeidžiant ginklų embargą. 2007 m. gruodžio mėn. suimtas Ruandos valdžios institucijų, kai mėgino pereiti sieną į KDR. Pagal turimas žinias, jo veiksmų laisvė šiuo metu „apribota“.

                     13.

                     NGUDJOLO

                     Matthieu Cui

                     Cui Ngudjolo

                     Vyr.

                     2005 11 1

                     „Pulkininkas“ arba „Generolas“. FNI štabo viršininkas ir buvęs FRPI štabo viršininkas, darantis įtaką FRPI pajėgų, vienos iš Rezoliucijos 1493 (2003) 20 punkte nurodytų ginkluotų grupuočių ir nereguliarių karinių pajėgų, kurios atsakingos už neteisėtą prekybą ginklais pažeidžiant ginklų embargą, politikai, vadovaujantis jos pajėgoms ir kontroliuojantis jų veiklą. 2003 m. spalio mėn. Bunijos regione jį suėmė MONUC. 2008 m. vasario 7 d. KDR Vyriausybės perduotas Tarptautiniam baudžiamajam teismui.

                     14.

                     NJABU

                     Floribert Ngabu

                     Floribert Njabu, Floribert Ndjabu, Floribert Ngabu Ndjabu

                     Vyr.

                     2005 11 1

                     FNI, vienos iš Rezoliucijos 1493 (2003) 20 punkte nurodytų ginkluotų grupuočių ir nereguliarių karinių pajėgų, susijusių su neteisėta prekyba ginklais pažeidžiant ginklų embargą, pirmininkas. 2005 m. kovo mėn. suimtas Kinšasoje, nuo tada skirtas namų areštas už FNI dalyvavimą vykdant žmogaus teisių pažeidimus.

                     15.

                     NKUNDA

                     Laurent

                     Laurent Nkunda Bwatare, Laurent Nkundabatware, Laurent Nkunda Mahoro Batware, Laurent Nkunda Batware, Nkunda Mihigo Laurent

                     Vyr.

                     1967 2 6/1967 2 2

                     Šiaurės Kivu / Rutshuru

                     Kongo

                     2005 11 1

                     Žinomas kaip „Pirmininkas“ ir „Papa Six“ bei „Generolas Nkunda“. Buvęs RCD-G generolas. Suvienijo savo pajėgas su nuo buvusio RCD-G atskilusiais elementais ir 2004 m. gegužės mėn. jėga užėmė Bukavu miestą. Susijęs su šaunamųjų ginklų gavimu ne FARDC struktūrose pažeidžiant ginklų embargą. 2006 m. įsteigė Nacionalinį liaudies gynimo kongresą; 1998–2006 m. Kongo demokratijos susivienijimo, Goma (RCD-G) vyresnysis pareigūnas; 1992–1998 m. Ruandos patriotinio fronto (RPF) pareigūnas. Gyvena Tebero ir Kitchanga (Masisi teritorija). Nuo 2008 m. CNDP vadas Šiaurės Kivu.

                     16.

                     NTAWUNGUKA

                     Pacifique

                     Pulkininkas Omega, Nzeri, Israel, Pacifique Ntawungula

                     Vyr.

                     1964 1 1 (manoma 1964 m.)

                     Gaseke, Gisenyi provincija, Ruanda

                     Ruandos

                     2009 3 3

                     Pulkininkas. Pirmosios FOCA divizijos (ginkluotas FDLR padalinys) vadas. Kongo Demokratinėje Respublikoje veikiančios užsienio ginkluotosios grupuotės karinis lyderis, kuris trukdo kovotojų nusiginklavimui ir savanoriškai repatriacijai ar persikėlimui, pažeisdamas Saugumo Tarybos rezoliucijos 1857 (2008) OP 4 b punktą. JTST KDR skirto Sankcijų komiteto ekspertų grupės surinktais duomenimis, kurie buvo pateikti jos 2008 m. vasario 13 d. ataskaitoje, iš FDLR-FOCA išlaisvintos mergaitės anksčiau buvo pagrobtos ir seksualiai išnaudojamos. Nuo 2007 m. vidurio FDLR-FOCA, kuri anksčiau verbuodavo berniukus, sulaukusius viduriniosios ir vėlyvosios paauglystės, pradėjo priverstinai verbuoti jaunuolius nuo 10 metų amžiaus. Tokiu atveju jauniausieji naudojami kaip lydintys asmenys, o vyresni vaikai siunčiami kaip kareiviai į frontą (Saugumo Tarybos rezoliucija 1857 (2008) OP4 d ir e punktai). Dabartinė vieta: Peti, Walikale-Masisis pasienis, KDR. Karinį parengimą įgijo Egipte.

                     17.

                     NYAKUNI

                     James

                     Vyr.

                     Ugandos

                     2005 11 1

                     Partnerystė su „Vadu Jérôme“ prekybos srityje, visų pirma kontrabanda per KDR ir Ugandos sieną, įskaitant įtariamą neteisėtą ginklų ir karinių medžiagų gabenimą netikrinamais sunkvežimiais. Ginklų embargo pažeidimas ir pagalbos teikimas Rezoliucijos 1493 (2003) 20 dalyje nurodytoms ginkluotoms grupuotėms ir nereguliarioms karinėms pajėgoms, įskaitant finansinę paramą, sudarančią joms sąlygas vykdyti karinę veiklą.

                     18.

                     NZEYIMANA

                     Stanislas

                     Deogratias Bigaruka Izabayo, Bigaruka, Bigurura, Izabayo Deo

                     Vyr.

                     1966 1 1; (manoma 1967 m.) (alt. 1966 8 28)

                     Mugusa (Butare), Ruanda

                     Ruandos

                     2009 3 3

                     Brigados generolas. FOCA (ginkluotas FDLR padalinys) vado pavaduotojas. Kongo Demokratinėje Respublikoje veikiančios užsienio ginkluotosios grupuotės karinis lyderis, kuris trukdo kovotojų nusiginklavimui ir savanoriškai repatriacijai ar persikėlimui, pažeisdamas Saugumo Tarybos rezoliucijos 1857 (2008) OP 4 b punktą. JTST KDR skirto Sankcijų komiteto ekspertų grupės surinktais duomenimis, kurie buvo pateikti jos 2008 m. vasario 13 d. ataskaitoje, iš FDLR-FOCA išlaisvintos mergaitės anksčiau buvo pagrobtos ir seksualiai išnaudojamos. Nuo 2007 m. vidurio FDLR-FOCA, kuri anksčiau verbuodavo berniukus, sulaukusius viduriniosios ir vėlyvosios paauglystės, pradėjo priverstinai verbuoti jaunuolius nuo 10 metų amžiaus. Tada jauniausieji naudojami kaip lydintys asmenys, o vyresni vaikai siunčiami kaip kareiviai į frontą, pažeidžiant Saugumo Tarybos rezoliucijos 1857 (2008) OP4 d ir e punktus. Dabartinė vieta: Kalonge, Masisi, Šiaurės Kivu, KDR arba Kibua, KDR.

                     19.

                     OZIA MAZIO

                     Dieudonné

                     Ozia Mazio

                     Vyr.

                     1949 6 6

                     Ariwara, KDR

                     Kongo

                     2005 11 1

                     Žinomas kaip „Omari“, „Ponas Omari“. FEC prezidentas Aru teritorijoje. Finansinės aferos kartu su „Vadu Jérôme“ ir FAPC bei kontrabanda per KDR ir Ugandos sieną, taip aprūpinant „Vadą Jérôme“ ir jo kariuomenę resursais ir grynaisiais pinigais. Ginklų embargo pažeidimas, taip pat teikiant pagalbą Rezoliucijos 1493 (2003) 20 punkte nurodytoms ginkluotoms grupuotėms ir nereguliarioms karinėms pajėgoms. Mirė 2008 m. rugsėjo 23 d. Ariwara.

                     20.

                     TAGANDA

                     Bosco

                     Bosco Ntaganda, Bosco Ntagenda, Generolas Taganda

                     Vyr.

                     Kongo

                     2005 11 1

                     Žinomas kaip „Terminatorius“, „Majoras“. UPC/L karo vadas, darantis įtaką UPC/L, vienos iš Rezoliucijos 493 (2003) 20 punkte nurodytų ginkluotų grupuočių ir nereguliarių karinių pajėgų, susijusių su neteisėta prekyba ginklais pažeidžiant ginklų embargą, politikai, vadovaujantis jos pajėgoms ir kontroliuojantis jų veiklą. 2004 m. gruodžio mėn. buvo paskirtas FARDC generolu, tačiau atsisakė priimti šį paaukštinimą ir todėl netapo FARDC nariu. Nuo 2008 m. gruodžio mėn. CNDP štabo viršininkas. Įsikūręs Bunagana ir Rutshuru.

         b)   1 straipsnyje nurodytų subjektų sąrašas

                     Pavadinimas

                     Kiti pavadinimai

                     Adresas
                     (numeris, gatvė, pašto kodas, miestas, šalis)

                     Įregistravimo vieta
                     (miestas, šalis):

                     Registracijos data:

                     Registracijos numeris:

                     Pagrindinė veiklos vieta:

                     Įtraukimo į sąrašą data

                     Kita informacija

                     21.

                     BUTEMBO AIRLINES (BAL)

                     Butembo, KDR

                     2007 3 29

                     Privati aviakompanija, vykdanti skrydžius iš Butembo. Kisoni Kambale (mirė 2007 m. liepos 5 d., o 2008 m. balandžio 24 d. išbrauktas iš sąrašo) naudojosi savo aviakompanija perveždamas FNI auksą, maisto produktus ir šaunamuosius ginklus tarp Mongbwalu ir Butembo. Tokia veikla yra „pagalbos teikimas“ neteisėtoms ginkluotoms grupuotėms pažeidžiant Rezoliucijose 1493 (2003) ir 1596 (2005) nustatytą ginklų embargą. Nuo 2008 m. gruodžio mėn. BAL nebeturi licencijos oro susisiekimui vykdyti KDR.

                     22.

                     CONGOCOM TRADING HOUSE

                     Butembo, KDR (tel.: +253 (0) 99 983 784)

                     2007 3 29

                     Butembo įsikūrusi prekybos auksu įmonė. CONGOCOM priklausė Kisoni Kambale (mirė 2007 m. liepos 5 d., o 2008 m. balandžio 24 d. išbrauktas iš sąrašo). Kambale priklausė beveik visa aukso gavyba Mongbwalu rajone, kurį kontroliuoja FNI. FNI gauna didžiules pajamas iš šiai gavybai taikomų mokesčių. Tokia veikla yra „pagalbos teikimas“ neteisėtoms ginkluotoms grupuotėms pažeidžiant Rezoliucijose 1493 (2003) ir 1596 (2005) nustatytą ginklų embargą.

                     23.

                     COMPAGNIE AERIENNE DES GRANDS LACS (CAGL), GREAT LAKES BUSINESS COMPANY (GLBC)

                     CAGL, Avenue Président Mobutu, Goma KDR (CAGL biuras taip pat yra Gisenyi, Ruanda); GLBC, PO Box 315, Goma, KDR (GLBC biuras taip pat yra Gisenyi, Ruanda) GLBC

                     2007 3 29

                     CAGL ir GLBC bendroves valdo Douglas MPAMO, asmuo, kuriam jau taikomos sankcijos pagal Rezoliuciją 1596 (2005). CAGL ir GLBC bendrovėmis buvo naudojamasi gabenant ginklus ir šaudmenis pažeidžiant Rezoliucijose 1493 (2003) ir 1596 (2005) nustatytą ginklų embargą. Nuo 2008 m. gruodžio mėn. GLBC nebeturi nė vieno eksploatuojamo orlaivio, nors 2008 m. keli orlaiviai toliau skraidė nepaisydami JT sankcijų.

                     24.

                     MACHANGA LTD

                     Kampala, Uganda

                     2007 3 29

                     Aukso eksporto bendrovė Kampaloje (direktoriai: Rajendra Kumar Vaya ir Hirendra M. Vaya) MACHANGA pirko auksą palaikydama nuolatinius prekybinius ryšius su KDR prekeiviais, glaudžiai susijusiais su nereguliariomis karinėmis pajėgomis. Tokia veikla yra „pagalbos teikimas“ neteisėtoms ginkluotoms grupuotėms pažeidžiant Rezoliucijose 1493 (2003) ir 1596 (2005) nustatytą ginklų embargą.

                     25.

                     TOUS POUR LA PAIX ET LE DEVELOPPMENT (NVO)

                     TPD

                     Goma, Šiaurės Kivu

                     2005 11 1

                     Susijusi su ginklų embargo pažeidimu teikiant pagalbą RCD-G, visų pirma parūpinant sunkvežimius ginklams ir pajėgoms gabenti, taip pat gabenant šaunamuosius ginklus, kurie 2005 m. pradžioje turėjo būti paskirstyti kai kurioms Masisi ir Rutshuru (Šiaurės Kivu) gyventojų grupėms. Nuo 2008 m. gruodžio mėn. TPD vis dar egzistavo ir turėjo biurus keliuose miestuose Masisi ir Rutshuru teritorijose, tačiau veikla buvo beveik nutraukta.

                     26.

                     UGANDA COMMERCIAL IMPEX (UCI) LTD

                     Kajoka Street, Kisemente Kampala, Uganda (tel.: +256 41 533 578/9); kitas adresas: PO Box 22709, Kampala, Uganda

                     2007 3 29

                     Aukso eksporto bendrovė Kampaloje. (direktoriai: Kunal LODHIA ir J.V. LODHIA). UCI pirko auksą palaikydama nuolatinius prekybinius ryšius su KDR prekeiviais, glaudžiai susijusiais su nereguliariomis karinėmis pajėgomis. Tokia veikla yra „pagalbos teikimas“ neteisėtoms ginkluotoms grupuotėms pažeidžiant Rezoliucijose 1493 (2003) ir 1596 (2005) nustatytą ginklų embargą.“


title: 2008/192/EB: 2008 m. vasario 18 d. Tarybos sprendimas dėl Europos bendrijos ir Urugvajaus Rytų Respublikos susitarimo dėl oro susisiekimo paslaugų tam tikrų aspektų sudarymo

text:
5.3.2008

               LT

               Europos Sąjungos oficialusis leidinys

               L 60/26

      TARYBOS SPRENDIMAS

   2008 m. vasario 18 d.
   dėl Europos bendrijos ir Urugvajaus Rytų Respublikos susitarimo dėl oro susisiekimo paslaugų tam tikrų aspektų sudarymo
   (2008/192/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2003 m. birželio 5 d. sprendimu Taryba įgaliojo Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas su Urugvajaus Rytų Respublika dėl oro susisiekimo paslaugų tam tikrų aspektų pagal 2003 m. birželio 5 d. sprendimo priede pateiktus mechanizmus ir nurodymus.

               (3)

               Susitarimas buvo pasirašytas Bendrijos vardu su sąlyga, kad jis bus sudarytas vėliau, pagal Tarybos sprendimą 2006/848/EB (2).

               (4)

               Susitarimas turėtų būti patvirtintas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Urugvajaus Rytų Respublikos susitarimas dėl oro susisiekimo paslaugų tam tikrų aspektų.
   2 straipsnis
   Tarybos pirmininkas įgaliojamas paskirti asmenį, įgaliotą pateikti Susitarimo 9 straipsnio 1 dalyje nurodytą pranešimą.

      Priimta Briuselyje, 2008 m. vasario 18 d.

            Tarybos vardu

            Pirmininkas

         D. RUPEL

      (1)  2006 m. spalio 12 nuomonė (dar nepaskelbta Oficialiajame leidinyje).

      (2)  OL L 330, 2006 11 28, p. 18.


title: 2012/629/ES: 2012 m. spalio 10 d. Komisijos sprendimas, kuriuo iš dalies keičiamas Sprendimas 2008/577/EB, kuriuo priimami įsipareigojimai, susiję su antidempingo tyrimu dėl importuojamo Rusijos kilmės amonio nitrato

text:
11.10.2012

               LT

               Europos Sąjungos oficialusis leidinys

               L 277/8

         KOMISIJOS SPRENDIMAS
   2012 m. spalio 10 d.
   kuriuo iš dalies keičiamas Sprendimas 2008/577/EB, kuriuo priimami įsipareigojimai, susiję su antidempingo tyrimu dėl importuojamo Rusijos kilmės amonio nitrato
   (2012/629/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos Bendrijos narėmis nesančių valstybių (1) (toliau – pagrindinis reglamentas), ypač į jo 8 ir 9 straipsnius,
   pasikonsultavusi su Patariamuoju komitetu,
   kadangi:
   A.   GALIOJANČIOS PRIEMONĖS

               (1)

               Reglamentu (EB) Nr. 2022/95 (2) Taryba nustatė galutinį antidempingo muitą importuojamam Rusijos kilmės amonio nitratui. Gavusi prašymą dėl priemonių taikymo pabaigos ir tarpinės peržiūros Reglamentu (EB) Nr. 658/2002 (3) Taryba nustatė galutinį antidempingo muitą importuojamam Rusijos kilmės amonio nitratui. Gavusi prašymą dėl kitos priemonių taikymo ir tarpinės peržiūros Taryba Reglamentu (EB) Nr. 661/2008 (4) nustatė galutinį antidempingo muitą importuojamam Rusijos kilmės amonio nitratui. Šis reglamentas paskutinį kartą buvo iš dalies pakeistas Tarybos reglamentu (EB) Nr. 989/2009 (5).

               (2)

               Komisija Sprendimu 2008/577/EB (6) (toliau – sprendimas) iš, inter alia, akcinės bendrovės „Azot“ (Novomoskovskas, Rusija) arba akcinės bendrovės „Nevinnomyssky Azot“ (Nevinomyskas, Rusija) priėmė su kainomis susijusį įsipareigojimą (toliau – įsipareigojimas) dėl importuojamo šių bendrovių gaminamo amonio nitrato, kuris tiesiogiai parduodamas pirmam nepriklausomam Sąjungos klientui arba kurį parduoda bendrovė „Eurochem Trading GmbH“ (Cugas, Šveicarija) arba kuris parduodamas per akcinę mineralų ir cheminių medžiagų bendrovę „Eurochem“ (Maskva, Rusija) ir „EuroChem Trading GmbH“ (Cugas, Šveicarija) (toliau – „Eurochem Group“) pirmam nepriklausomam Sąjungos gamintojui.

               (3)

               Tuo pačiu sprendimu Komisija taip pat priėmė Ukrainos bendrovės įsipareigojimą. Importuojamam Ukrainos kilmės amonio nitratui nustatytos priemonės baigė galioti 2012 m. birželio 17 d. (7), taigi tą pačią dieną baigė galioti ir minėtas įsipareigojimas.

               (4)

               „Eurochem Group“ įsipareigojimas pagrįstas trimis elementais: 1) mažiausios kainos indeksavimu pagal viešą tarptautinį kotiravimą, 2) kiekio riba ir 3) pasižadėjimu neparduoti produktų, dėl kurių prisiimtas įsipareigojimas, tiems patiems Europos Sąjungos klientams, kuriems bendrovė parduoda kitus produktus, išskyrus kai kuriuos kitus produktus, kuriems taikomas „Eurochem Group“ įsipareigojimas taikyti konkretų kainų režimą.

               (5)

               Kaip nurodyta sprendimo 14 konstatuojamojoje dalyje, prisiimant įsipareigojimą „Eurochem Group“ pardavimo struktūra buvo tokia, kad Komisijos nuomone įsipareigojimo vengimo rizika buvo nedidelė.

         B.   PASIKEITUSIOS APLINKYBĖS

               (6)

               2012 m. balandžio mėn. „Eurochem Group“ Komisiją informavo, kad keičiasi jos organizacinė ir pardavimo struktūra, t. y. ji Europos Sąjungoje įsigijo trąšų gamybos ir pardavimo įmonę, gaminančią ir parduodančią ne tik produktus, kuriems taikomas įsipareigojimas, bet ir įvairius kitus trąšų produktus.

               (7)

               Komisija ištyrė šio įsigijimo poveikį ir mano, kad atsiranda didelė kryžminio kompensavimo rizika. Iš tiesų, jei „Eurochem Group“ Europos Sąjungoje neseniai įsigyta trąšų gamybos ir pardavimo įmonė parduoda kokius nors savo produktus tiems pat klientams kaip ir kiti „Eurochem Group“ nariai, tokių sandorių kainos gali būti nustatytos taip, kad būtų kompensuotos mažiausios importo kainos, kurioms taikomas įsipareigojimas. Tačiau nustatyti tokį kompensavimą stebėsenos priemonėmis būtų neįmanoma, nes daugumos produktų, gaminamų neseniai įsigytos trąšų gamybos ir pardavimo įmonės, kainų struktūra neskelbiama jokiame viešai prieinamame šaltinyje, taigi nėra galimybių įvertinti, ar klientams taikomos kainos atitinka produktų vertę arba ar siekiant kompensuoti sandorius, kuriems taikomas mažiausios importo kainos įsipareigojimas, taikomos galimos nuolaidos. Kitaip tariant, įsipareigojimo stebėsena būtų netikslinga ir neįgyvendinama. Komisija „Eurochem Group“ atitinkamai informavo ir pranešė, kad būtų linkusi svarstyti įsipareigojimo atšaukimą.

               (8)

               Savo ruožtu „Eurochem Group“ pasiūlė nepardavinėti tiems pat klientams Rusijos arba ES kilmės produktų, kuriems taikomas įsipareigojimas. „Eurochem Group“ nustatytą kitų produktų pardavimo kainų tvarką taip pat taikytų ES kilmės produktams. Taip pat turėtų būti pranešama apie visus Rusijos ir ES kilmės produktų pardavimo atvejus.

               (9)

               Komisija mano, kad šie įsipareigojimai jos pirminio vertinimo nekeičia, nes 1) ES kilmės produktams negali būti taikoma kainų tvarka, 2) būtų pranešama ne apie visus pagaminamus ES kilmės produktus ir 3) tokio įsipareigojimo stebėsena būtų neįgyvendinama, kaip minėta 7 konstatuojamojoje dalyje.

               (10)

               Be to, negalima paneigti, kad kai kurioms kotiruojamoms kainoms, pagal kurias indeksuojamos kainos, įtakos gali turėti ES veikiančių gamybos ir pardavimo įmonių įsigijimas.

               (11)

               Galiausiai, 2012 m. liepos mėn. „Eurochem Group“ Komisiją informavo apie dar vieną jos organizacinės struktūros pokytį, t. y. kad viena iš jos narių, prekiaujanti nagrinėjamuoju produktu, įsigijo kontrolinį trąšų platinimo grupės, veikiančios tiek trečiosiose šalyse, tiek ES, akcijų paketą. Dėl to kryžminio kompensavimo rizika dar padidėjo ir įsipareigojimas tapo dar sunkiau įgyvendinamas, kaip aiškinama 7 konstatuojamojoje dalyje.

               (12)

               Remdamasi išdėstytomis aplinkybėmis Komisija konstatavo, kad pasikeitus organizacinei ir pardavimo struktūrai atsiranda didelė kryžminio kompensavimo rizika, todėl „Eurochem Group“ įsipareigojimas tampa neįgyvendinamas ir turėtų būti atšauktas.

               (13)

               „Eurochem Group“ buvo pranešta apie Komisijos išvadas ir suteikta galimybė pareikšti pastabų.

         C.   RAŠYTINIAI PAREIŠKIMAI

               (14)

               „Eurochem Group“ suteikta galimybė būti išklausytai, taip pat gauta rašytinių pareiškimų, kuriuose „Eurochem Group“ siūlo produkto, dėl kurio prisiimtas įsipareigojimas, nepardavinėti jokiam klientui, kuriam kokius nors produktus parduoda ES „Eurochem Group“ neseniai įsigyta trąšų gamybos ir pardavimo įmonė. „Eurochem Group“ taip pat paaiškino, kad minėta trąšų platinimo grupė veikia tradiciniais jos neseniai Europos Sąjungoje įsigytos trąšų gamybos ir pardavimo įmonės pardavimo kanalais, taigi neatsiranda papildoma kryžminio kompensavimo rizika. Be to, „Eurochem Group“ teigia, kad įtaka kainų kotiravimui yra teorinė, nes nustatydama mažesnę ES kilmės amonio nitrato pardavimo kainą, kad sumažintų mažiausią indeksuotą Rusijos kilmės amonio nitrato importo kainą, pakenktų savo pačios komerciniams interesams.

               (15)

               Komisija mano, kad persvarstytas įsipareigojimas jos pirminio vertinimo, kad įsipareigojimas nebegali būti įgyvendinamas, nekeičia. Pirma, nepaisant to, kad trąšų platinimo grupė veikia tradiciniais neseniai Europos Sąjungoje įsigytos trąšų gamybos ir pardavimo įmonės kanalais, tai vis tiek yra nauji „Eurochem Group“ kanalai. Todėl vykdant įmonės stebėseną reikėtų patikrinti visus „Eurochem Group“ Europos Sąjungoje turimos trąšų gamybos ir pardavimo įmonės atliekamo pardavimo atvejus ir įsitikinti, kad nėra kryžminio kompensavimo, taigi stebėsena būtų labai sudėtinga. Antra, tikėtinos įtakos kainų kotiravimui atmesti negalima, nes de facto kotiruojamoms kainoms, kuriomis remiantis nustatoma mažiausia importo kaina, įtakos turės neseniai Europos Sąjungoje įsigytos trąšų gamybos įmonės pardavimo veikla.

         D.   SPRENDIMO 2008/577/EB PAKEITIMAS

               (16)

               Pagal pagrindinio reglamento 8 straipsnio 9 dalį ir atitinkamas įsipareigojimo sąlygas, kuriomis Komisijai suteikiami įgaliojimai vienašališkai atšaukti įsipareigojimą, Komisija nusprendė, kad „Eurochem Group“ pasiūlytas ir priimtas įsipareigojimas turėtų būti atšauktas, taip pat turėtų būti atitinkamai iš dalies pakeistas Sprendimas 2008/577/EB. Atitinkamai, Reglamento (EB) Nr. 661/2008 1 ir 2 straipsniais nustatytas galutinis antidempingo muitas turėtų būti taikomas „Eurochem Group“ gaminamiems importuojamiems nagrinėjamiesiems produktams (papildomas TARIC kodas A522),

         PRIĖMĖ ŠĮ SPRENDIMĄ:
   1 straipsnis
   Priimtasis akcinės bendrovės „Azot“ (Novomoskovskas, Rusija) arba akcinės bendrovės „Nevinnomyssky Azot“ (Nevinomyskas, Rusija) įsipareigojimas dėl importuojamojo šių bendrovių gaminamo amonio nitrato, kuris tiesiogiai parduodamas pirmam nepriklausomam Sąjungos klientui arba kurį parduoda bendrovė „Eurochem Trading GmbH“ (Cugas, Šveicarija) arba kuris parduodamas per akcinę mineralų ir cheminių medžiagų bendrovę „Eurochem“ (Maskva, Rusija) ir „EuroChem Trading GmbH“ (Cugas, Šveicarija) (toliau – „Eurochem Group“) pirmam nepriklausomam Sąjungos klientui (papildomas TARIC kodas A522), atšaukiamas.
   2 straipsnis
   Sprendimo 2008/577/EB 1 straipsnyje pateikta lentelė pakeičiama šia lentele:

                  „Šalis

                  Bendrovės

                  Papildomas TARIC kodas

                  Rusija

                  Akcinė bendrovė „Acron“ (Naugardas, Rusija) ir bendrovė „Dorogobuzh“ (Dorogobužas, Rusija), priklausančios kontroliuojančiajai bendrovei „Acron“

                  A532“

   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2012 m. spalio 10 d.

            Komisijos vardu

            Pirmininkas

         José Manuel BARROSO

      (1)  OL L 343, 2009 12 22, p. 51.

      (2)  OL L 198, 1995 8 23, p. 1.

      (3)  OL L 102, 2002 4 18, p. 1.

      (4)  OL L 185, 2008 7 12, p. 1.

      (5)  OL L 278, 2009 10 23, p. 1.

      (6)  OL L 185, 2008 7 12, p. 43.

      (7)  OL C 171, 2012 6 16, p. 25.


title: 2008/577/EB: 2008 m. liepos 4 d. Komisijos sprendimas, kuriuo priimami įsipareigojimai, susiję su antidempingo tyrimu dėl importuojamo Rusijos ir Ukrainos kilmės amonio nitrato

text:
12.7.2008

               LT

               Europos Sąjungos oficialusis leidinys

               L 185/43

      KOMISIJOS SPRENDIMAS

   2008 m. liepos 4 d.
   kuriuo priimami įsipareigojimai, susiję su antidempingo tyrimu dėl importuojamo Rusijos ir Ukrainos kilmės amonio nitrato
   (2008/577/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 8 ir 9 straipsnius,
   pasikonsultavusi su Patariamuoju komitetu,
   kadangi:
   A.   PROCEDŪRA

               (1)

               Reglamentu (EB) Nr. 2022/95 (2) Taryba nustatė galutinį antidempingo muitą amonio nitrato, kurio kilmės šalis yra Rusija, importui (toliau – nagrinėjamasis produktas). Remiantis tolesniu tyrimu, kurį atlikus nustatyta, kad šis muitas buvo absorbuojamas, Tarybos reglamentu (EB) Nr. 663/98 (3) priemonės buvo iš dalies pakeistos. Atsižvelgusi į prašymą pagal pagrindinio reglamento 11 straipsnio 2 ir 3 dalis atlikti priemonių galiojimo termino peržiūrą ir dalinę tarpinę peržiūrą, Reglamentu (EB) Nr. 658/2002 (4) Taryba nustatė 47,07 EUR už toną galutinį antidempingo muitą importuojamam Rusijos kilmės amonio nitratui, kurio KN kodai yra 3102 30 90 ir 3102 40 90.

               (2)

               Reglamentu (EB) Nr. 132/2001 (5) Taryba importuojamam Ukrainos kilmės nagrinėjamajam produktui nustatė 33,25 EUR už toną antidempingo muitą. Atlikus 2006 m. sausio mėn. inicijuotą galiojimo termino peržiūrą, Taryba Reglamentu (EB) Nr. 442/2007 (6) dvejiems metams atnaujino galiojančio dydžio priemones.

               (3)

               Reglamentu (EB) Nr. 993/2004 (7) Taryba atleido nuo antidempingo muito su tam tikrais specialiais įsipareigojimais (toliau – plėtros įsipareigojimai) susijusį importą, nukreiptą į naująsias valstybes nares, įstojusias į Europos Sąjungą 2004 m. gegužės 1 d. (toliau – ES 10), ir leido Komisijai priimti šiuos plėtros įsipareigojimus. Atsižvelgdama į tai, Komisija Reglamentu (EB) Nr. 1001/2004 (8) priėmė tris plėtros įsipareigojimus, kuriuos pasiūlė Rusijos akcinė bendrovė Mineral and Chemical Company Eurochem, priklausanti grupei Eurochem, ir bendrovės Acron ir Dorogobuzh, esančios Acron kontroliuojančiosio bendrovė Acron narėmis, bei Ukrainos eksportuojantis gamintojas akcinė bendrovė Azot Cherkassy.

               (4)

               Reglamentu (EB) Nr. 1996/2004 (9) Komisija priėmė naują minėtų eksportuojančių gamintojų įsipareigojimą, kuris galiojo iki 2005 m. gegužės 20 d.

               (5)

               Po tarpinės peržiūros, kuri buvo skirta nagrinėjamojo produkto apibrėžčiai, Taryba Reglamentu (EB) Nr. 945/2005 (10) nusprendė, kad nagrinėjamojo produkto apibrėžtis turėtų būti patikslinta ir galiojančios priemonės taip pat turėtų būti taikomos nagrinėjamajam produktui, kai jis įeina į kitų trąšų sudėtį, proporcingai trąšose esančiam amonio nitrato kiekiui kartu su marginaliosiomis ir maistinėmis medžiagomis.

               (6)

               2005 m. lapkričio 30 d. Komisija pranešimu Europos Sąjungos oficialiajame leidinyje
                   (11) paskelbė apie antidempingo priemonių, taikomų amonio nitrato, kurio kilmės šalis yra Rusija, importui, dalinės tarpinės peržiūros inicijavimą Eurochem prašymu.

               (7)

               2006 m. gruodžio 19 d. Komisija pranešimu Europos Sąjungos oficialiajame leidinyje
                   (12) paskelbė apie antidempingo priemonių, taikomų amonio nitrato, kurio kilmės šalis yra Rusija, importui, dalinės tarpinės peržiūros inicijavimą Acron prašymu.

               (8)

               2006 m. gruodžio 19 d. Komisija pranešimu Europos Sąjungos oficialiajame leidinyje
                   (13) paskelbė apie antidempingo priemonių, taikomų amonio nitrato, kurio kilmės šalis yra Ukraina, importui, dalinės tarpinės peržiūros inicijavimą Cherkassy prašymu.

               (9)

               Dalinės tarpinės peržiūros metu nustatyti galutiniai faktai ir išvados, susijusios su Acron ir Cherkassy, išdėstytos Tarybos reglamente (EB) Nr. 236/2008 (14) ir Tarybos reglamente (EB) Nr. 237/2008 (15). Atliekant tarpines peržiūras Acron ir Cherkassy pareiškė pageidavimą pasiūlyti įsipareigojimą dėl kainos, bet per pagrindinio reglamento 8 straipsnio 2 dalyje nustatytą laikotarpį jie nepateikė tinkamai pagrįsto pasiūlymo. Tačiau, kaip nurodyta minėtuose Tarybos reglamentuose, Taryba manė, kad dėl Reglamento (EB) Nr. 236/2008 61 ir 62 konstatuojamosiose dalyse ir Reglamento (EB) Nr. 237/2008 46 ir 47 konstatuojamosiose dalyse nurodytų priežasčių abiems bendrovėms turėtų būti suteikta išskirtinė galimybė baigti rengti įsipareigojimo pasiūlymą per 10 kalendorinių dienų nuo šio reglamento įsigaliojimo. Paskelbus minėtus Tarybos reglamentus ir per reglamentuose nustatytą 10 dienų laikotarpį Acron ir Cherkassy pateikė priimtinus įsipareigojimus dėl kainos pagal pagrindinio reglamento 8 straipsnio 1 dalį.

               (10)

               Dalinės tarpinės peržiūros metu nustatyti galutiniai faktai ir išvados, susijusios su Eurochem, išdėstyti Tarybos reglamente Nr. 661/2008 (16), kuriuo nustatomas galutinis antidempingo muitas importuojamam Rusijos kilmės amonio nitratui. Vykdant tyrimą Eurochem pasiūlė priimtiną įsipareigojimą dėl kainos pagal pagrindinio reglamento 8 straipsnio 1 dalį.

               (11)

               Pasibaigus 2007 m. balandžio 14 d. (17) inicijuotai priemonių galiojimo termino peržiūrai, šios priemonės Reglamentu Nr. 661/2008 paliktos galioti.

         B.   ĮSIPAREIGOJIMAI

               (12)

               Atliekant šias dalines tarpines peržiūras, eksportuojantys gamintojai pasiūlė įsipareigojimus dėl kainos pagal pagrindinio reglamento 8 straipsnio 1 dalį. Pagal šiuos įsipareigojimus eksportuojantys gamintojai pasiūlė parduoti nagrinėjamąjį produktą nustatytomis arba jas viršijančiomis kainomis, kurios pašalina žalingą dempingo poveikį. Be to, pateiktuose pasiūlymuose numatytas minimalios kainos indeksavimas pagal nagrinėjamojo produkto viešą tarptautinį kotiravimą, jeigu nagrinėjamojo produkto kaina labai skirtųsi. Eksportuojantys gamintojai taip pat pasiūlė laikytis tam tikros kiekybinės normos, kad būtų išvengta importuojamo produkto poveikio kainoms Prancūzijoje ir Jungtinėje Karalystėje. Šiose šalyse esančios kainos yra indeksavimo pagrindas. Bendras kiekybinės normos lygmuo yra nustatytas apie 12 % nagrinėjamojo produkto suvartojimo Bendrijoje.

               (13)

               Be to, kad sumažintų kainos pažeidimų riziką, atsirandančią dėl kryžminės kainų kompensacijos, eksportuojantys gamintojai pasiūlė neparduoti produkto, kuriam taikomi įsipareigojimai, tiems Europos Bendrijos pirkėjams, kuriems jie parduoda kitus produktus, išskyrus tam tikrus kitus produktus, dėl kurių eksportuojantys gamintojai įsipareigoja laikytis konkrečių kainos režimų.

               (14)

               Eksportuojantys gamintojai taip pat reguliariai teiks Komisijai išsamią informaciją apie savo eksportą į Bendriją, kad Komisija galėtų veiksmingai stebėti, kaip laikomasi įsipareigojimų. Be to, eksportuojančių gamintojų pardavimo struktūra yra tokia, kad, Komisijos nuomone, pavojus, kad bus vengiama įsipareigojimų vykdymo, yra nedidelis.

               (15)

               Paskelbus šiuos įsipareigojimo pasiūlymus, Bendrijos pramonė pateikė prieštaravimus dėl siūlomų įsipareigojimų. Bendrijos pramonė teigė, kad nagrinėjamojo produkto kaina yra nepastovi ir kad minimalios importo kainos, kuri pagrįsta nagrinėjamojo produkto kotiruojama kaina, indeksavimas neveiksmingas visomis rinkos sąlygomis, ypač tai netiktų pasiūlos valdomoje rinkoje. Todėl Bendrijos pramonė pasiūlė minimalios kainos indeksavimą grįsti gamtinių dujų kaina, kuria remiamasi Vaidhauze (Waidhaus). Tačiau, kalbant apie tai, reikia pabrėžti, kad gamtinių dujų kaina pagrįstas indeksavimas šiuo atveju nelaikomas galimu dėl silpnos nagrinėjamojo produkto ir gamtinių dujų kainos sąsajos. Dėl Bendrijos pramonės argumentų, kad dabar taikomas indeksavimas bus neveiksmingas pasiūlos valdomoje rinkoje, pabrėžiama, kad Komisija stebės šių įsipareigojimų vykdymą ir, jeigu bus prima facie įrodymų, kad šie įsipareigojimai tapo neveiksmingi, Komisija nedelsdama imsis taisyti padėtį, kaip nustatyta 19 konstatuojamojoje dalyje.

               (16)

               Bendrijos pramonė taip pat tvirtino, kad kiekybinės normos lygis būtų per aukštas ir prašė jį nustatyti ne didesnį, kaip 4 % viso suvartojimo Bendrijoje. Teigta, kad bendrovės kiekiu, kuris nurodytas 12 konstatuojamojoje dalyje, galėtų daryti poveikį kainai Bendrijos rinkoje, ir taip minimalios kainos indeksavimą padarytų neveiksmingą. Šiuo atžvilgiu reikia pabrėžti, kad buvo nustatytas toks kiekybinės normos lygis, kuris, manoma, turėjo i) patenkinamai riboti pavojų, kad bendrovės galėtų daryti poveikį kainoms Jungtinės Karalystės ir Prancūzijos rinkose, ir taip indeksavimo formulę padarytų neveiksmingą; ii) būti gana aukštas, kad įsipareigojimas tuo pačiu metu būtų įgyvendinamas. Be to, Bendrijos pramonei nepavyko pagrįsti savo argumento, kaip bet koks kiekis, viršijantis 4 % viso suvartojimo Bendrijoje, turėtų žalingą poveikį kainai

               (17)

               Bendrijos pramonė taip pat pasiūlė nustatyti „progresinę kiekybinę normą“, pagal kurią kiekybinė eksportuojančio gamintojo norma kasmet didėtų, ir tai priklausytų nuo to, kaip eksportuojantis gamintojas laikosi įsipareigojimų. Tačiau šis pasiūlymas atmestas, nes vienintelis kiekybinės normos tikslas yra apriboti pavojų daryti poveikį kainai, kuria pagrįstas minimalios kainos indeksavimas. Reikia taip pat pabrėžti, kad, jeigu įsipareigojimo nebūtų laikomasi, įsipareigojimo priėmimas galėtų būti atšauktas.

               (18)

               Be to, Bendrijos pramonės atstovų teigimu, kadangi eksportuojantys gamintojai tiems patiems pirkėjams Europos bendrijoje su įsipareigojimuose numatytu produktu gali parduoti kitus produktus, yra didelis kryžminės kompensacijos pavojus t. y. įsipareigojimuose nenumatyti produktai gali būti parduodami dirbtinai mažomis kainomis, kad būtų galima kompensuoti įsipareigojimuose numatytų produktų minimalias kainas. Šiuo atžvilgiu reikia pabrėžti, kad, kaip nurodyta 13 konstatuojamojoje dalyje, į įsipareigojimą įtrauktos konkrečios sąlygos kryžminės kompensacijos pavojui riboti. Taigi, į Bendrijos pramonės pareikštą susirūpinimą atsižvelgta pakankamai.

               (19)

               Atsižvelgiant į tai, kas išdėstyta pirmiau, Rusijos ir Ukrainos eksportuojančių gamintojų pasiūlyti įsipareigojimai yra priimtini.

               (20)

               Tačiau dėl specifinių šio įsipareigojimo veiksnių (t. y. ypač dėl indeksavimo formulės) Komisija reguliariai vertins šių įsipareigojimų įgyvendinamumą. Vertindama įgyvendinamumą Komisija atsižvelgs į šiuos ir, prireikus, kitus kriterijus: nagrinėjamojo produkto kainą Prancūzijos ir Jungtinės Karalystės rinkose, indeksavimo formulės koeficiento lygį, eksportuojančio gamintojo pardavimo kainą, kurią jie nurodo ketvirčio pardavimo ataskaitose, Bendrijos pramonės pelningumą. Ypač jeigu šiame įgyvendinamumo vertinime būtų nurodyta, kad Bendrijos pramonės pelningumo mažėjimas susijęs su įsipareigojimais, Komisija priimtus įsipareigojimus nedelsdama sieks atšaukti pagal pagrindinio reglamento 8 straipsnio 9 dalį.

               (21)

               Kad Komisija galėtų veiksmingai stebėti, kaip bendrovės laikosi prisiimtų įsipareigojimų, nuo antidempingo muito bus atleidžiama, jeigu atitinkamai muitinei pateikiant išleidimo į laisvą apyvartą prašymą i) pateikiama įsipareigojimo sąskaita faktūra, kurioje nurodomi visi Tarybos reglamento (EB) Nr. 661/2008 ir Reglamento (EB) Nr. 662/2008 prieduose (18) išvardyti duomenys; ii) importuotas prekes pagamino, išsiuntė ir joms sąskaitas faktūras tiesiogiai išrašė minėtos bendrovės pirmam nepriklausomam pirkėjui Bendrijoje; ir iii) muitinei deklaruotos ir pristatytos prekės tiksliai atitinka su įsipareigojimu susijusioje sąskaitoje faktūroje esantį aprašymą. Jei tokia sąskaita faktūra nepateikiama arba ji neatitinka muitinei pristatytos prekės, turi būti sumokėtas atitinkamo dydžio antidempingo muitas.

               (22)

               Siekiant užtikrinti, kad būtų laikomasi šių įsipareigojimų, Reglamentu (EB) Nr. 661/2008 ir Reglamentu (EB) Nr. 662/2008 importuotojai buvo informuoti, kad nesilaikant tuose reglamentuose nustatytų reikalavimų arba jei Komisija atšauks priimtą įsipareigojimą, gali atsirasti su atitinkamais sandoriais susijusi skola muitinei.

               (23)

               Jeigu įsipareigojimai pažeidžiami arba atšaukiami, arba jeigu Komisija atšaukia priimtą įsipareigojimą, laikantis pagrindinio reglamento 9 straipsnio 4 dalies nustatytas antidempingo muitas yra savaime taikomas pagal pagrindinio reglamento 8 straipsnio 9 dalį,

         NUSPRENDĖ:
   1 straipsnis
   Priimamas toliau nurodytų eksportuojančių gamintojų įsipareigojimas, susijęs su antidempingo tyrimu dėl importuojamo Rusijos ir Ukrainos kilmės amonio nitrato.

               Šalis

               Bendrovės

               Papildomas TARIC kodas

               Rusija

               Gaminamas akcinės bendrovės NAK Azot (Novomoskovskas, Rusija) arba akcinės bendrovės Nevinnomysky Azot (Nevinomyskas, Rusija) ir arba tiesiogiai parduodamas pirmam nepriklausomam pirkėjui Bendrijoje, arba parduodamas bendrovės Eurochem Trading GmbH (Cugas, Šveicarija), arba per akcinę bendrovę Mineral and Chemical Company EuroChem (Maskva, Rusija) ir Eurochem Trading GmbH (Cugas, Šveicarija) pirmam nepriklausomam pirkėjui Bendrijoje

               A522

               Rusija

               Bendrovė Acron, (Naugardas, Rusija) ir bendrovė Dorogobuzh (Dorogobužas, Rusija), priklausančios kontroliuojančiajai bendrovei Acron

               A532

               Ukraina

               Akcinė bendrovė Azot Cherkassy (Ukraina)

               A521

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2008 m. liepos 4 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).

      (2)  OL L 198, 1995 8 23, p. 1. Reglamentas su pakeitimais, padarytais Reglamentu (EB) Nr. 663/98 (OL L 93, 1998 3 26, p. 1)

      (3)  OL L 93, 1998 3 26, p. 1.

      (4)  OL L 102, 2002 4 18, p. 1. Reglamentas su paskutiniais pakeitimais, padarytais Reglamentu (EB) Nr. 945/2005 (OL L 160, 2005 6 23, p. 1).

      (5)  OL L 23, 2001 1 25, p. 1. Reglamentas su paskutiniais pakeitimais, padarytais Reglamentu (EB) Nr. 945/2005.

      (6)  OL L 106, 2007 4 24, p. 1.

      (7)  OL L 182, 2004 5 19, p. 28.

      (8)  OL L 183, 2004 5 20, p. 13.

      (9)  OL L 344, 2004 11 20, p. 24.

      (10)  OL L 160, 2005 6 23, p. 1.

      (11)  OL C 300, 2005 11 30, p. 8.

      (12)  OL C 311, 2006 12 19, p. 55.

      (13)  OL C 311, 2006 12 19, p. 57.

      (14)  OL L 75, 2008 3 18, p. 1.

      (15)  OL L 75, 2008 3 18, p. 8.

      (16)  Žr. šio Oficialiojo leidinio p. 1.

      (17)  OL C 81, 2007 4 14, p. 2.

      (18)  Žr. šio Oficialiojo leidinio p. 35.


title: 2016 m. kovo 14 d. Tarybos sprendimas (ES) 2016/394 dėl konsultacijų su Burundžio Respublika pagal Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimo 96 straipsnį procedūros baigimo

text:
18.3.2016

               LT

               Europos Sąjungos oficialusis leidinys

               L 73/90

         TARYBOS SPRENDIMAS (ES) 2016/394
   2016 m. kovo 14 d.
   dėl konsultacijų su Burundžio Respublika pagal Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimo 96 straipsnį procedūros baigimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. birželio 23 d. Kotonu pasirašytą (1) ir 2010 m. birželio 22 d. Ouagadougou, Burkina Fasas, peržiūrėtą (2) Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (toliau – AKR ir ES partnerystės susitarimas), ypač į jo 96 straipsnį,
   atsižvelgdama į Taryboje susirinkusių valstybių narių Vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir ES partnerystės susitarimą (3), ypač į jo 3 straipsnį,
   atsižvelgdama į bendrą Europos Komisijos ir Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               Burundžio Respublika nesilaikė AKR ir ES partnerystės susitarimo 9 straipsnyje nurodytų esminių to susitarimo elementų;

               (2)

               pagal AKR ir ES partnerystės susitarimo 96 straipsnį 2015 m. gruodžio 8 d. su Burundžio Respublika pradėtos konsultacijos, kuriose dalyvavo Afrikos, Karibų jūros ir Ramiojo vandenyno grupės valstybių, įskaitant Afrikos Sąjungos, Rytų Afrikos bendrijos ir Jungtinių Tautų Organizacijos, atstovai;

               (3)

               per tas konsultacijas Burundžio Vyriausybės atstovai pateikė įsipareigojimų pasiūlymus. Tie įsipareigojimų pasiūlymai įvertinti kaip nepakankami;

               (4)

               todėl reikia priimti sprendimą baigti pagal AKR ir ES partnerystės susitarimo 96 straipsnį pradėtas konsultacijas ir priimti atitinkamas tų įsipareigojimų įgyvendinimo priemones,

         PRIĖMĖ ŠĮ SPRENDIMĄ:
   1 straipsnis
   Pagal AKR ir ES partnerystės susitarimo 96 straipsnį su Burundžio Respublika pradėtos konsultacijos baigiamos.
   2 straipsnis
   Priimamos AKR ir ES partnerystės susitarimo 96 straipsnio 2 dalies c punkte nurodytos atitinkamos priemonės, nurodytos priede pateikiamame laiške.
   3 straipsnis
   Šis sprendimas įsigalioja jo priėmimo dieną.
   Jis reguliariai, bent kas šešis mėnesius, persvarstomas, visų pirma remiantis Europos išorės veiksmų tarnybos stebėjimo misijų, kuriose dalyvauja Komisijos tarnybos, rezultatais.

      Priimta Briuselyje 2016 m. kovo 14 d.

            Tarybos vardu

            Pirmininkė

         F. MOGHERINI

      (1)  OL L 317, 2000 12 15, p. 3.

      (2)  OL L 287, 2010 11 4, p. 3.

      (3)  OL L 317, 2000 12 15, p. 376.

      PRIEDAS

         Gerbiamasis Respublikos Prezidente,
         Europos Sąjunga mano, kad Burundžio Respublika nesilaikė kelių 2000 m. birželio 23 d. Kotonu pasirašyto Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimo (toliau – AKR ir ES partnerystės susitarimas) 9 straipsnyje nurodytų esminių to susitarimo elementų. Ji ne kartą išreiškė susirūpinimą, visų pirma per intensyvesnį dialogą, vykdomą pagal AKR ir ES partnerystės susitarimo 8 straipsnį, dėl kai kurių su žmogaus teisėmis, demokratija ir teisine valstybe susijusių principų nesilaikymo.
         Todėl Europos Sąjunga pradėjo konsultacijas su Burundžio Vyriausybe pagal AKR ir ES partnerystės susitarimo 96 straipsnį, kad išnagrinėtų šiuos susirūpinimą keliančius klausimus ir jų sprendimo būdus.
         Burundžio Vyriausybei priėmus Europos Sąjungos kvietimą, konsultacijos buvo pradėtos 2015 m. gruodžio 8 d. Briuselyje.
         Per susitikimą šalys aptarė priemones, būtinas siekiant užtikrinti, kad kuo greičiau vėl būtų pradėta laikytis demokratijos, žmogaus teisių ir teisinės valstybės principų ir vertybių, remiantis esminiais AKR ir ES partnerystės susitarimo elementais ir Arušos susitarimuose išdėstytais principais. Diskusijos vyko ir nuomonėmis buvo keičiamasi devyniomis temomis, dėl kurių Europos Sąjunga tikėjosi aiškių ir konkrečių Burundžio Vyriausybės įsipareigojimų.
         Europos Sąjunga atsižvelgė į konsultacijose Burundžio pateiktus atsakymus, visų pirma susijusius su:

                     —

                     privačių žiniasklaidos priemonių veiklos atnaujinimu ir su jomis susijusių taikant spaudos įstatymą kilusių ginčių išsprendimu;

                     —

                     laisve užsiimti žurnalisto profesine veikla;

                     —

                     pilietinės visuomenės ir žmogaus teisių gynėjų laisve ir saugumu;

                     —

                     pradėtų teismo bylų nagrinėjimu, atsižvelgiant į per intensyvesnį dialogą, vykdytą pagal AKR ir ES partnerystės susitarimo 8 straipsnį, reikalautus prisiimti įsipareigojimus;

                     —

                     per protesto akcijas sulaikytų ir įkalintų asmenų padėtimi;

                     —

                     vykdytinais tyrimais dėl įtariamų kankinimo ir be teismo sprendimo vykdomų egzekucijų atvejų;

                     —

                     dialogu Burundyje tarpininkaujant Rytų Afrikos bendrijai ir Afrikos Sąjungai ar kitam tarptautiniam tarpininkui, kuris sudarytų sąlygas grįžti prie demokratijos principų;

                     —

                     nusiginklavimu ir bet kokių ginkluotų organizacijų, išskyrus nacionalinę policiją ir krašto apsaugos pajėgas, išformavimu;

                     —

                     krizės įveikimo plano įgyvendinimu laikantis tvarkaraščio, kurį reikia nustatyti.

               Po konsultacijų pateiktose išvadose Europos Sąjunga atsižvelgė į Burundžio Vyriausybės prisiimtą įsipareigojimą pateikti paaiškinimų ir paspartinti kai kurias teismines procedūras. Vis dėlto Europos Sąjunga tuo pačiu metu konstatavo, kad Burundžio Vyriausybės atstovų pateikti atsakymai neleidžia iš esmės užtikrinti, kad partnerystės su Burundžio Respublika esminių elementų būtų vėl laikomasi, ir tinkamai atsižvelgti į 2015 m. spalio 17 d. ir lapkričio 13 d. Afrikos Sąjungos taikos ir saugumo tarybos sprendimus.
         Todėl Europos Sąjunga nusprendė užbaigti konsultacijas ir nustatyti atitinkamas priemones remiantis AKR ir ES partnerystės susitarimo 96 straipsnio 2 dalies c punktu.
         Vėl pradėjus laikytis AKR ir ES partnerystės susitarimo esminių elementų, palaipsniui bus grįžtama prie įprastinio bendradarbiavimo. Priede pateikiamame įsipareigojimų apraše patikslinama, kokių tikimasi įsipareigojimų, kurie suskirstyti į keturias kartu vertinsimas plačias sritis, ir nurodomos su konstatuota pažanga siejamos atitinkamos priemonės. Pastebėsite, kad, pasikonsultavę su Afrikos Sąjunga, numatėme peržiūrėti ir patikslinti AMISOM misijoje (finansuojamoje Europos plėtros fondo (EPF) pagal Paramos taikai Afrikoje priemonę) dalyvaujančio Burundžio kontingento finansavimo ir mūsų paramos mokėjimo tvarką ir sąlygas.
         Europos Sąjunga pasilieka teisę keisti tas priemones atsižvelgdama į politinės padėties pokyčius ir įsipareigojimų vykdymą.
         Laikydamasi AKR ir ES partnerystės susitarimo 96 straipsnyje nustatytos tvarkos, Europos Sąjunga toliau atidžiai stebės padėtį Burundyje šio sprendimo galiojimo laikotarpiu. Šiuo laikotarpiu, siekiant padėti vėl laikytis esminių AKR ir ES partnerystės susitarimo elementų, bus palaikomas dialogas su Burundžio Vyriausybe. Europos Sąjunga reguliariai analizuos padėtį; pirmoji analizė bus atlikta per šešių mėnesių laikotarpį. Atsižvelgdama į padėties pokyčius ir įsipareigojimų vykdymą arba jų nevykdymą, Taryba galės persvarstyti pagal 96 straipsnį priimtą sprendimą.
         Pagarbiai

               Tarybos vardu

            F. MOGHERINI

               Pirmininkė

               Komisijos vardu

            N. MIMICA

               Komisijos narys

         PRIEDAS

            ĮSIPAREIGOJIMŲ APRAŠAS

                     Burundžio Vyriausybės įsipareigojimai

                     Atitinkamos Europos Sąjungos priemonės

                     Įsipareigojimo nėra (padėtis, konstatuota konsultacijų pagal AKR ir ES partnerystės susitarimo 96 straipsnį užbaigimo metu): nesilaikoma AKR ir ES partnerystės susitarimo esminių elementų, nurodytų jo 9 straipsnyje: i) žmogaus teisių, ii) demokratijos principų ir iii) teisinės valstybės.

                     Europos Sąjunga (1) ir toliau remia Burundžio gyventojus. Ji toliau finansuos šiuo metu vykdomas sutartis ir skubius veiksmus, kuriais tiesiogiai remiami gyventojai ir pilietinė visuomenė, susijusius su kova su skurdu ir galimybe naudotis pagrindinėmis paslaugomis.
                     Šioje srityje Europos Sąjungos sprendimų priėmimo institucijoms bus pateiktos tvirtinti dvi skubių veiksmų programos – dėl galimybės naudotis sveikatos priežiūros paslaugomis (40 000 000  EUR) ir mitybos/kaimo plėtros (15 000 000  EUR). Šių projektų įgyvendinimą numatyta patikėti nevyriausybinėms organizacijoms ir (arba) tarptautinėms agentūroms.
                     Humanitarinio pobūdžio veiksmai (įskaitant paramą pabėgėliams) toliau bus įgyvendinami atsižvelgiant į patvirtintus poreikius ir užtikrinant, kad gyventojai galėtų jais naudotis.
                     Tačiau tiesiogiai Burundžio administracijai ar institucijoms skirta finansinė parama ar lėšų mokėjimai (įskaitant paramą biudžetui) yra sustabdomi.
                     AMISOM misijoje dalyvaujančių Burundžio karių finansavimo sąlygos, išmokų jiems mokėjimo tvarka ir Burundžio Vyriausybei mokamos įmokos už prieš karių dislokavimą patirtas išlaidas (finansuojama iš EPF pagal Paramos taikai Afrikoje priemonę) bus peržiūrėtos ir patikslintos konsultuojantis su Afrikos Sąjunga.
                     Šios priemonės netaikomos regioninei integracijai skatinti skirtoms programoms ir finansavimui, kad ir kokia būtų jų įgyvendinimo tvarka.

                     Sritys, kuriose tikimasi Burundžio Vyriausybės įsipareigojimų, ir atitinkami rodikliai. Šios sritys ir atitinkami rodikliai bus vertinami bendrai, atsižvelgiant į daromą pažangą.
                     1.   Politinis susitarimas dėl krizės įveikimo plano
                     Įsipareigojimai, kurių tikimasi

                                 1.1.

                                 Dalyvavimas dialoge, kuris leistų grįžti prie demokratijos principų, tarpininkaujant Rytų Afrikos bendrijai ir Afrikos Sąjungai ar kitam tarptautiniam tarpininkui.

                           Rodiklis:

                                 —

                                 veiksmingas įtraukus politinis dialogas, apimantis visas politinio gyvenimo sritis, vykdomas laikantis tarptautinio tarpininko nustatytos tvarkos ir šio sprendimo, ir kurio rezultatas – krizės įveikimo planas ar bet kuris bendru sutarimu pasiektas taikaus krizės sprendimo būdas, kuriuo laikomasi Arušos susitarimo ir siekiama atkurti teisinę valstybę ir įtraukų valdymą.

                     Be šiuo metu įgyvendinamų ar nustatomų programų, nepaskirta įsipareigojimams 11-ojo Europos plėtros fondo (EPF) dalis sudaro 322 000 000  EUR (2). Šios lėšos ir toliau lieka skirtos Burundžiui ir galėtų būti mobilizuotos atsižvelgiant į pažangą vykdant įsipareigojimus. Įvertinus pažangą ir Burundžio Vyriausybės prisiimtus įsipareigojimus visose keturiose srityse (įtampos mažinimas, teismo bylų nagrinėjimas, politinis dialogas ir krizės įveikimo plano įgyvendinimas), palaipsniui bus imamasi atitinkamų priemonių toliau nurodytais etapais:

                                 1.

                                 Be ir toliau teikiamos tiesioginės paramos pažeidžiamiausioms visuomenės grupėms, atsižvelgdamos į nustatytą pažangą kompetentingos Europos Sąjungos tarnybos, vertindamos kiekvieną atvejį atskirai pagal jo skubumą ir svarbą, svarstys finansinius įsipareigojimus stiprinti administracinių ir institucijų gebėjimus.

                                 2.

                                 Jei bus daroma didesnė pažanga, Europos Sąjunga įvertins galimybę išmokėti paskutinę 10-ojo EPF paramos biudžetui programos dalį (ne daugiau kaip 11 500 000  EUR).

                           Galėtų būti atnaujintas iš pradžių 2015 m. numatytų projektų (išskyrus paramos biudžetui) priėmimas.

                                 1.2.

                                 Tolesnis nusiginklavimas remiant tarptautiniams stebėtojams; viešosios tvarkos palaikymo funkciją atlieka tik nacionalinė policija ir krašto apsaugos pajėgos, laikydamosi teisinės valstybės principų.

                           Rodiklis:

                                 —

                                 įgyvendinti Afrikos Sąjungos taikos ir saugumo tarybos sprendimai dėl nusiginklavimo (visų pirma 2015 m. birželio 13 d. sprendimas dėl karinių ekspertų dislokavimo) ir Jungtinių Tautų Saugumo Tarybos rezoliucijos (visų pirma 2015 m. lapkričio 12 d.).

                                 3.

                                 Siekiant parengti ir padėti įgyvendinti krizės įveikimo planą, visapusiškiau įgyvendinus priemones bus galima atnaujinti 11-ojo EPF nacionalinės orientacinės programos (toliau – NOP) ir 11-ojo EPF paramos biudžetui programos valdymo dalį.

                           Tokiu atveju bus atnaujinta ir 2016 m. energetikos sektoriui numatyta programa.

                                 4.

                                 Galiausiai, įgyvendinus visas priemones bus galima be apribojimų įgyvendinti visas Europos Sąjungos programas ir finansavimą, numatytą Burundžiui pagal 11-ojo EPF NOP (432 000 000  EUR).

                     2.   Įtampos mažinimo ir politinės erdvės atvėrimo priemonės
                     Įsipareigojimai, kurių tikimasi

                                 2.1.

                                 Privačių žiniasklaidos priemonių veiklos atnaujinimas ir su spaudos įstatymo taikymu susijusių ginčių dėl šių žiniasklaidos priemonių išsprendimas

                           Rodiklis:

                                 —

                                 nepriklausomos radijo stotys ir televizijos kanalai transliuoja visoje šalies teritorijoje, kad užtikrintų informacijos pliuralizmą.

                                 2.2.

                                 Laisvė saugiai užsiimti žurnalisto profesine veikla

                           Rodiklis:

                                 —

                                 konkretūs veiksmai, kuriais kovojama su žurnalistų bauginimu

                                 —

                                 tyrimų veiksmai siekiant patraukti atsakomybėn prieš žurnalistus smurtavusius asmenis; su žurnalistais elgiamasi laikantis spaudos įstatymo nuostatų ir gerbiant saviraiškos laisvę.

                                 2.3.

                                 Pilietinės visuomenės ir žmogaus teisių gynėjų laisvė ir saugumas

                           Rodiklis:

                                 —

                                 panaikinamas 2015 m. lapkričio 23 d. įsakymas sustabdyti kai kurių pilietinės visuomenės organizacijų veiklą; nustojama bauginti žmogaus teisių gynėjus.

                     3.   Su teismo bylomis susijusios priemonės
                     Įsipareigojimai, kurių tikimasi

                                 3.1.

                                 Pradėtų teismo bylų nagrinėjimas, įskaitant bylas, paminėtas per intensyvesnį dialogą pagal 8 straipsnį

                           Rodiklis:

                                 —

                                 apeliacinio teismo posėdžiai dėl atitinkamų bylų (MSD, F. Bamvuginyumvira, L. Ngendakumana) laikantis taisyklių ir gerbiant teisę į gynybą.

                                 3.2.

                                 Įkalintų asmenų bylų, susijusių su protesto akcijomis ir po to įvykusiais saugumo incidentais, nagrinėjimas laikantis Burundžio baudžiamojo kodekso ir tarptautinių normų.

                           Rodiklis:

                                 —

                                 priimami teisės aktai, kuriais patvirtinama, kad smurto veiksmų nevykdę protestuotojai išleidžiami į laisvę ir atitinkamais atvejais panaikinami jų atžvilgiu išduoti arešto orderiai. Protestuotojai, kurių atžvilgiu bylos nenutraukiamos, stoja prieš teismą per teisės aktuose nustatytą laiką ir laikantis Burundžio teisės aktų, įskaitant Burundžio ratifikuotas tarptautines normas teisės į teisingą bylos nagrinėjimą srityje.

                                 3.3:

                                 Tyrimai dėl įtariamų kankinimų ir be teismo sprendimo vykdomų egzekucijų, taip pat su išvadomis susiję tolesni veiksmai.

                           Rodiklis:

                                 —

                                 patikimų visų įtariamų kankinimų, seksualinio smurto, dingimų ir be teismo sprendimo vykdomų egzekucijų atvejų tyrimų, atliktų drauge su tarptautiniais ekspertais, ataskaitų paskelbimas ir priemonių prieš tokius veiksmus vykdžiusius asmenis priėmimas.

                     4.   Krizės įveikimo plano įgyvendinimas
                     Įsipareigojimas, kurio tikimasi
                     Krizės įveikimo plano įgyvendinimas laikantis sutarto tvarkaraščio
                     Tarptautinių tarpininkų išvados ir krizės įveikimo planas įgyvendinami laikantis šiame plane nustatyto tvarkaraščio ir tvarkos.

            (1)  Įskaitant Europos investicijų banką (EIB).

            (2)  55 mln. eurų iš 11-ojo EPF nacionalinės orientacinės programos jau paskirta įsipareigojimams 2014 m., o abiem rengiamiems gyventojams skirtiems skubios pagalbos projektams taip pat bus skirta iš viso 55 mln. eurų.


title: 2016 m. rugsėjo 29 d. Tarybos sprendimas, kuriuo atnaujinama Europos profesinio mokymo plėtros centro valdančiosios tarybos sudėtis

text:
7.10.2016

               LT

               Europos Sąjungos oficialusis leidinys

               C 368/2

         TARYBOS SPRENDIMAS
   2016 m. rugsėjo 29 d.
   kuriuo atnaujinama Europos profesinio mokymo plėtros centro valdančiosios tarybos sudėtis
   (2016/C 368/02)
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Komisijos Tarybai pateiktą darbuotojų organizacijų atstovų kandidatūrą,
   kadangi:

               (1)

               2015 m. liepos 14 d. (2) ir 2015 m. rugsėjo 14 d. (3) sprendimais Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2015 m. rugsėjo 18 d. iki 2018 m. rugsėjo 17 d.;

               (2)

               yra laisva Centro valdančiosios tarybos darbuotojų organizacijų atstovų kategorijos Prancūzijai atstovaujančio nario vieta,

               (3)

               pirmiau minėto Centro valdančiosios tarybos nariai turėtų būti paskirti likusiam dabartinės kadencijos laikui iki 2018 m. rugsėjo 17 d.,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2018 m. rugsėjo 17 d. Europos profesinio mokymo plėtros centro valdančiosios tarybos nariu skiriamas šis asmuo:
   DARBUOTOJŲ ORGANIZACIJŲ ATSTOVAI:

               PRANCŪZIJA

               Sébastien DUPUCH

         2 straipsnis
   Šis sprendimas informaciniais tikslais skelbiamas Europos Sąjungos oficialiajame leidinyje.

      Priimta Briuselyje 2016 m. rugsėjo 29 d.

            Tarybos vardu

            Pirmininkas

         P. ŽIGA

      (1)  OL L 39, 1975 2 13, p. 1.

      (2)  OL C 232, 2015 7 16, p. 2.

      (3)  OL C 305, 2015 9 16, p. 2.


title: 2006/459/EB,Euratomas: 2005 m. spalio 3 d.  Tarybos ir Komisijos sprendimas dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo sudarymo, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą

text:
6.7.2006

               LT

               Europos Sąjungos oficialusis leidinys

               L 185/27

      TARYBOS IR KOMISIJOS SPRENDIMAS

   2005 m. spalio 3 d.
   dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo sudarymo, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą
   (2006/459/EB, Euratom)
   EUROPOS SĄJUNGOS TARYBA
   IR EUROPOS BENDRIJŲ KOMISIJA,
   atsižvelgdamos į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies antruoju sakiniu ir 300 straipsnio 3 dalies pirmąja pastraipa,
   atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją pastraipą,
   atsižvelgdamos į 2003 m. Stojimo sutartį, ypač į jos 2 straipsnio 3 dalį,
   atsižvelgdamos į 2003 m. Stojimo aktą, ypač į jo 6 straipsnio 2 dalį,
   atsižvelgdamos į Komisijos pasiūlymą,
   atsižvelgdamos į Europos Parlamento nuomonę (1),
   atsižvelgdamos į Tarybos pritarimą pagal Europos atominės energijos steigimo sutarties 101 straipsnį,
   kadangi:

               (1)

               Partnerystės ir bendradarbiavimo susitarimo, nustatančio Europos Bendrijos bei jų valstybių narių ir Uzbekistano Respublikos partnerystę, protokolas, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą, numatantis tam tikras technines pritaikomąsias pataisas, susijusias su instituciniais ir teisiniais pokyčiais Europos Sąjungoje, buvo pasirašytas Europos Bendrijos ir valstybių narių vardu 2004 m. balandžio 30 d.

               (2)

               Kol Protokolas įsigalios, jis laikinai taikomas nuo 2004 m. gegužės 1 d.

               (3)

               Protokolas turėtų būti sudarytas,

         SUSITARĖ:
   1 straipsnis
   Europos Bendrijos, Europos atominės energijos bendrijos ir valstybių narių vardu patvirtinamas Partnerystės ir bendradarbiavimo susitarimo, nustatančio Europos Bendrijos bei jų valstybių narių ir Uzbekistano Respublikos partnerystę, protokolas, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą.
   Protokolo tekstas pridedamas prie šio sprendimo (2).
   2 straipsnis
   Europos Bendrijos ir valstybių narių vardu Tarybos pirmininkas pateikia Protokolo 4 straipsnyje numatytą pranešimą. Europos atominės energijos bendrijos vardu tokį pranešimą tuo pat metu pateikia Komisijos pirmininkas.

      Priimta Liuksemburge, 2005 m. spalio 3 d.

            Komisijos vardu

            Pirmininkas

         D. ALEXANDER

            Tarybos vardu

            Pirmininkas

         J. M. BARROSO

      (1)  OL C 174 E, 14.7.2005 p. 45

      (2)  Žr. šio Oficialiojo leidinio p. 23.


title: 2009 m. gruodžio 7 d. Komisijos sprendimas dėl išskirtinės Bendrijos finansinės pagalbos Kosovui teikimo laikotarpio pratęsimo

text:
10.12.2009

               LT

               Europos Sąjungos oficialusis leidinys

               L 323/66

      KOMISIJOS SPRENDIMAS

   2009 m. gruodžio 7 d.
   dėl išskirtinės Bendrijos finansinės pagalbos Kosovui teikimo laikotarpio pratęsimo
   (2009/918/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. lapkričio 30 d. Tarybos sprendimą 2006/880/EB dėl išskirtinės Bendrijos finansinės pagalbos Kosovui (1), ypač į 1 straipsnio 3 dalį,
   kadangi:

               (1)

               Išskirtinė Bendrijos finansinė pagalba Kosovui (2) pagal minėtą Sprendimą 2006/880/EB baigiama teikti 2009 m. gruodžio 11 d.

               (2)

               Sprendimo 2006/880/EB 1 straipsnio 3 dalyje numatoma, kad Komisija gali pratęsti pagalbos teikimo laikotarpį ne ilgiau negu vieneriems metams.

               (3)

               Pagalbos teikimo laikotarpis turėtų būti pratęstas vieneriems metams siekiant užbaigti finansinės pagalbos programą.

               (4)

               Dėl šio laikotarpio pratęsimo konsultuotasi su Ekonomikos ir finansų komitetu,

         PRIĖMĖ ŠĮ SPRENDIMĄ:
   1 straipsnis
   Išskirtinės Bendrijos finansinės pagalbos Kosovui teikimo laikotarpis pratęsiamas vieneriems metams iki 2010 m. gruodžio 11 d.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2009 m. gruodžio 7 d.

            Komisijos vardu

            Pirmininkas

         José Manuel BARROSO

      (1)  OL L 339, 2006 12 6, p. 36.

      (2)  Pagal 1999 m. birželio 10 d. Jungtinių Tautų Saugumo Tarybos Rezoliuciją Nr. 1244/1999 (JTSTR 1244/99).


title: 1991 m. liepos 8 d. Tarybos sprendimas dėl Suderinto memorandumo, iš dalies pakeičiančio Europos ekonominės bendrijos ir Tailando Karalystės susitarimą dėl prekybos tekstilės gaminiais, laikino taikymo

text:
Svarbus teisinis pranešimas

|

31991D0478

Oficialusis leidinys L 256 , 13/09/1991 p. 0059 - 0059

		Tarybos sprendimas1991 m. liepos 8 d.dėl Suderinto memorandumo, iš dalies pakeičiančio Europos ekonominės bendrijos ir Tailando Karalystės susitarimą dėl prekybos tekstilės gaminiais, laikino taikymo(91/478/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi kol nepabaigtos 1986 m. birželio 28 d. parafuotos Europos ekonominės bendrijos ir Tailando Karalystės susitarimo dėl prekybos tekstilės gaminiais sudarymo procedūros, jis buvo laikinai taikomas nuo 1987 m. sausio 1 d. Bendrijos atžvilgiu remiantis Sprendimu 87/460/EEB [1],kadangi pagal 1988 m. balandžio 21 d. Europos ekonominės bendrijos ir Tailando Karalystės suderintą memorandumą [2] šalys sutarė įvesti papildomus rezervinius kiekius 4 ir 5 tekstilės kategorijoms;kadangi 1986 m. tekstilės sutartis numato galimybę pakartotinai ištirti kiekybinius tam tikrų kategorijų kvotų pokyčius siekiant sudaryti sąlygas įvesti suderintą sistemą;kadangi po Bendrijos ir Tailando konsultacijų šalys 1990 m. rugsėjo 26 d. parafavo nuo 1989 m. sausio 1 d. įsigaliojusį suderintą memorandumą, apjungiantį papildomus rezervinius kiekius su tekstilės sutartyje numatytų 4 ir 5 kategorijos gaminių bazinėmis kvotomis;kadangi kol nepabaigtos procedūros, būtinos sudaryti 1986 m. susitarimą dėl tekstilės bei ankstesnius 1988 m. kovo 25 d. [3] ir 1988 m. balandžio 21 d. suderintus memorandumus, turėtų būti laikinai taikomas nuo 1990 m. rusėjo 26 d. įsigaliojantis 1990 m. rugsėjo 26 d. suderintas memorandumas, jei jis atitinkamai laikinai taikomas iš Tailando Karalystės pusės,NUSPRENDĖ:1 straipsnisKol nepabaigtos procedūros, būtinos sudaryti 1990 m. rugsėjo 26 d. suderintą memorandumą, iš dalies pakeičiantį Europos ekonominės bendrijos ir Tailando Karalystės susitarimą dėl prekybos tekstilės gaminiais, jis Bendrijoje laikinai taikomas įsigaliojant nuo 1990 m. rugsėjo 26 d., jei memorandumas atitinkamai laikinai taikomas iš Tailando Karalystės pusės.Suderinto memorandumo tekstas pridedamas prie šio sprendimo.2 straipsnisKomisija skatinama siekti susitarti su Tailando Karalystės Vyriausybe dėl laikino 1 straipsnyje nurodyto suderinto memorandumo taikymo ir apie tai pranešti Tarybai.Priimta Briuselyje, 1991 m. liepos 8 d.Tarybos varduPirmininkasW. Kok[1] OL Nr. L 255, 1987 9 5, p. 127.[2] OL Nr. L 95, 1989 4 8, p. 30.[3] OL Nr. L 95, 1989 4 8, p. 28.--------------------------------------------------


title: 2005/423/EB: 2005 m. gegužės 10 d. Tarybos sprendimas, dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą, papildomo protokolo sudarymo

text:
8.6.2005

               LT

               Europos Sąjungos oficialusis leidinys

               L 144/42

      TARYBOS SPRENDIMAS

   2005 m. gegužės 10 d.
   dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą, papildomo protokolo sudarymo
   (2005/423/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 310 straipsnį kartu su 300 straipsnio 2 dalies pirmąja pastraipa ir 300 straipsnio 3 dalies antrąja pastraipa,
   atsižvelgdama į 2003 m. Stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Susitarimo, steigiančios Europos bendrijos bei jos valstybių narių ir Čilės Respublikos asociaciją, papildomas protokolas Europos bendrijos ir jos valstybių narių vardu buvo pasirašytas 2004 m. gruodžio 16 d.

               (2)

               Papildomas protokolas turi būti patvirtintas,

         NUSPRENDĖ:
   Vienintelis straipsnis
   1.   Bendrijos ir jos valstybių narių vardu patvirtinamas Susitarimo, steigiančio Europos bendrijos bei jos valstybių narių ir Čilės Respublikos asociaciją, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą, papildomas protokolas.
   Papildomo protokolo tekstas pridedamas prie šio sprendimo (1).
   2.   Tarybos pirmininkas praneša pagal papildomo protokolo 13 straipsnį.

      Priimta Briuselyje, 2005 m. gegužės 10 d.

            Tarybos vardu

            Pirmininkas

         J. KRECKÉ

      (1)  OL L 38, 2005 2 10, p. 3.


title: 2012 m. rugsėjo 24 d. Tarybos sprendimas, kuriuo atnaujinama Europos profesinio mokymo plėtros centro valdančiosios tarybos sudėtis

text:
12.10.2012

               LT

               Europos Sąjungos oficialusis leidinys

               C 308/6

         TARYBOS SPRENDIMAS
   2012 m. rugsėjo 24 d.
   kuriuo atnaujinama Europos profesinio mokymo plėtros centro valdančiosios tarybos sudėtis
   2012/C 308/05
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Latvijos Vyriausybės pateiktą kandidatūrą,
   kadangi:

               (1)

               2012 m. liepos 16 d. sprendimu (2) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2012 m. rugsėjo 18 d. iki 2015 m. rugsėjo 17 d.;

               (2)

               atsistatydinus Janis GAIGALS tapo laisva Centro valdančiosios tarybos vyriausybių atstovų kategorijos nario vieta,

         NUSPRENDĖ:
   Vienintelis straipsnis
   Likusiam kadencijos laikui iki 2015 m. rugsėjo 17 d. Europos profesinio mokymo plėtros centro valdančiosios tarybos nariu skiriamas toliau nurodytas asmuo:

      VYRIAUSYBĖS ATSTOVAS:

               Latvija

               Nellija TITOVA

      Priimta Briuselyje 2012 m. rugsėjo 24 d.

            Tarybos vardu

            Pirmininkas

         S. ALETRARIS

      (1)  OL L 39, 1975 2 13, p. 1.

      (2)  OL C 228, 2012 7 31, p. 3.


title: 2009 m. spalio 30 d. ELPA priežiūros institucijos sprendimas Nr. 433/09/COL, kuriuo septyniasdešimt trečiąjį kartą iš dalies keičiamos procedūrinės ir esminės taisykles valstybės pagalbos srityje

text:
25.2.2010

               LT

               Europos Sąjungos oficialusis leidinys

               L 48/27

         ELPA PRIEŽIŪROS INSTITUCIJOS SPRENDIMAS
   Nr. 433/09/COL
   2009 m. spalio 30 d.
   kuriuo septyniasdešimt trečiąjį kartą iš dalies keičiamos procedūrinės ir esminės taisykles valstybės pagalbos srityje
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą (1), ypač į jo 61–63 straipsnius ir 26 protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo (2), ypač į jo 24 straipsnį ir 5 straipsnio 2 dalies b punktą,
   kadangi pagal Institucijos ir Teismo susitarimo 24 straipsnį ELPA priežiūros institucija įgyvendina EEE susitarimo nuostatas dėl valstybės pagalbos,
   kadangi pagal Institucijos ir Teismo susitarimo 5 straipsnio 2 dalies b punktą ELPA priežiūros institucija skelbia pranešimus arba gaires dėl EEE susitarime nagrinėjamų klausimų, jei tai aiškiai numatyta tame EEE susitarime arba Institucijos ir Teismo susitarime arba jei ELPA priežiūros institucija mano tai esant reikalinga,
   prisimindama Procedūrines ir esmines taisykles valstybės pagalbos srityje (3), kurias ELPA priežiūros institucija priėmė 1994 m. sausio 19 d. (4),
   kadangi ELPA priežiūros institucijos valstybės pagalbos gairių skyrius dėl valstybės pagalbos, skirtos sunkumus patiriančioms įmonėms sanuoti ir restruktūrizuoti (5) nustos galioti 2009 m. lapkričio 30 d. (6),
   kadangi tas skyrius atitinka Bendrijos gaires dėl valstybės pagalbos sunkumus patiriančioms įmonėms sanuoti ir restruktūrizuoti (7), kurios nustoja galioti 2009 m. spalio 9 d. (8),
   kadangi 2009 m. liepos 9 d. Europos Komisija priėmė komunikatą dėl Bendrijos gairių dėl valstybės pagalbos sunkumus patiriančioms įmonėms sanuoti ir restruktūrizuoti pratęsimo iki 2012 m. spalio 9 d., kuris 2009 m. liepos 9 d. buvo paskelbtas Europos Sąjungos oficialiajame leidinyje,
   kadangi Europos Komisijos komunikatas dėl Bendrijos gairių dėl valstybės pagalbos sunkumus patiriančioms įmonėms sanuoti ir restruktūrizuoti pratęsimo taip pat svarbus ir Europos ekonominei erdvei,
   kadangi reikia užtikrinti vienodą EEE valstybės pagalbos taisyklių taikymą visoje Europos ekonominėje erdvėje,
   kadangi pagal EEE susitarimo XV priedo pabaigoje esančio skyriaus „BENDROSIOS NUOSTATOS“ II punktą ELPA priežiūros institucija, pasikonsultavusi su Komisija, turi priimti aktus, atitinkančius Europos Komisijos priimtus aktus,
   kadangi dabartinis skyrius dėl valstybės pagalbos sunkumus patiriančioms įmonėms sanuoti ir restruktūrizuoti nustos galioti 2009 m. lapkričio 30 d., būtina pratęsti to skyriaus galiojimą,
   pasikonsultavusi su Europos Komisija,
   pasikonsultavusi su ELPA valstybėmis,
   PRIĖMĖ ŠĮ SPRENDIMĄ:
   1 straipsnis
   ELPA priežiūros institucijos valstybės pagalbos gairių dėl valstybės pagalbos, skirtos sunkumus patiriančioms įmonėms sanuoti ir restruktūrizuoti skyriaus galiojimas pratęsiamas iki 2012 m. lapkričio 30 d.
   2 straipsnis
   Tekstas autentiškas tik anglų kalba.

      Priimta Briuselyje 2009 m. spalio 30 d.

            ELPA priežiūros institucijos vardu

         Per SANDERUD

            Pirmininkas

         Kristján Andri STEFÁNSSON

            Kolegijos narys

      (1)  Toliau – EEE susitarimas.

      (2)  Toliau – Institucijos ir Teismo susitarimas.

      (3)  Toliau – Valstybės pagalbos gairės.

      (4)  Pirmą kartą paskelbtos OL L 231, 1994 9 3, p. 1, ir EEE priede Nr. 32, 1994 9 3, p. 1.

      (5)  ELPA priežiūros institucijos sprendimas Nr. 305/04/COL, paskelbtas OL L 107, 2005 4 28, p. 28, EEE priede Nr. 24, 2005 4 28, p. 1.

      (6)  Sprendimo Nr. 305/04/COL 89 dalis, žr. nuorodą 5 išnašoje.

      (7)  OL C 244, 2004 10 1, p. 2.

      (8)  7 išnašoje nurodyto dokumento 102 dalis.


22.9.2017

               LT

               Europos Sąjungos oficialusis leidinys

               C 316/274

         P8_TA(2015)0297
   Tarpparlamentinės delegacijos pervadinimas
   2015 m. rugsėjo 9 d. Europos Parlamento sprendimas dėl tarpparlamentinės delegacijos pervadinimo (2015/2842(RSO))
   (2017/C 316/33)

      Europos Parlamentas,

               —

               atsižvelgdamas į Pirmininkų sueigos pasiūlymą,

               —

               atsižvelgdamas į savo 2014 m. kovo 12 d. sprendimą dėl tarpparlamentinių delegacijų, delegacijų jungtiniuose parlamentiniuose komitetuose ir delegacijų parlamentinio bendradarbiavimo komitetuose ir daugiašalėse parlamentinėse asamblėjose skaičiaus (1),

               —

               atsižvelgdamas į Darbo tvarkos taisyklių 212 straipsnį,

               1.

               nutaria, kad pavadinimas „Delegacija ryšiams su Palestinos Įstatymų Leidybos Taryba“ būtų pakeistas į „Delegacija ryšiams su Palestina“;

               2.

               paveda Pirmininkui perduoti šį sprendimą Tarybai ir Komisijai susipažinti.

      (1)  Tą dieną priimti tekstai, P7_TA(2014)0217.


title: 1998 m. spalio 5 d. Tarybos sprendimas, susijęs su protokolo, kuriuo suderinami Europos Bendrijų bei jų valstybių narių ir Rumunijos Europos susitarimo prekybos aspektai, kad būtų atsižvelgta į Austrijos Respublikos, Suomijos Respublikos ir Švedijos Karalystės įstojimą į Europos Sąjungą bei Urugvajaus raundo derybų išvadas dėl žemės ūkio, įskaitant šiuo metu galiojančio preferencinio režimo pataisymus, sudarymu

text:
Svarbus teisinis pranešimas

|

31998D0626

Oficialusis leidinys L 301 , 11/11/1998 p. 0001 - 0002

		Tarybos sprendimas1998 m. spalio 5 d.susijęs su protokolo, kuriuo suderinami Europos Bendrijų bei jų valstybių narių ir Rumunijos Europos susitarimo prekybos aspektai, kad būtų atsižvelgta į Austrijos Respublikos, Suomijos Respublikos ir Švedijos Karalystės įstojimą į Europos Sąjungą bei Urugvajaus raundo derybų išvadas dėl žemės ūkio, įskaitant šiuo metu galiojančio preferencinio režimo pataisymus, sudarymu(98/626/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį, kartu su 228 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi protokolas, kuriuo suderinami Europos Bendrijų bei jų valstybių narių ir Rumunijos Europos susitarimo prekybos aspektai (toliau – Protokolas), turėtų būti patvirtinamas, kad būtų atsižvelgta į Austrijos Respublikos, Suomijos Respublikos ir Švedijos Karalystės įstojimą į Europos Sąjungą bei į Urugvajaus raundo derybų dėl žemės ūkio išvadas, įskaitant šiuo metu galiojančio preferencinio režimo gerinimą;kadangi Komisija turėtų būti įgaliota imtis Protokolo įgyvendinimui reikalingų priemonių, visų pirma bazinių ir perdirbtų žemės ūkio produktų atžvilgiu;kadangi Reglamentai (EB) Nr. 1595/97 [1] ir (EB) Nr. 656/98 [2] iškėlė mintį, kad reikia įgyvendinti tam tikras Protokolo nuostatas, susijusias su atitinkamai baziniais ir perdirbtais žemės ūkio produktais, ir todėl reikėtų imtis atitinkamų priemonių, užtikrinančių tolygų perėjimą nuo vienų pagal minėtus reglamentus taikomų preferencinių susitarimų prie kitų, nustatytų Protokolu;kadangi Europos bendrijos ir Rumunijos Europos susitarimo dėl prekybos tekstilės gaminiais papildomo protokolo paskutiniai pakeitimai buvo padaryti Sprendimu 96/224/EB [3],NUSPRENDĖ:1 straipsnisProtokolas, kuriuo suderinami Europos susitarimo tarp Europos Bendrijų bei jų valstybių narių ir Rumunijos prekybos aspektai, kad būtų atsižvelgiama į Austrijos Respublikos, Suomijos Respublikos ir Švedijos Karalystės įstojimą į Europos Sąjungą bei į Urugvajaus raundo derybų dėl žemės ūkio išvadas, įskaitant šiuo metu galiojančio preferencinio režimo gerinimą (toliau – Protokolas) Bendrijos vardu yra patvirtinamas.Protokolo tekstas pridedamas prie šio sprendimo.2 straipsnis1. Išsamias šio sprendimo taikymo taisykles Komisija patvirtina, laikydamasi Reglamento (EEB) Nr. 1766/92 [4] 23 straipsnyje nustatytos tvarkos arba kitų reglamentų, susijusių su bendru rinkos organizavimu, atitinkamų nuostatų ar vadovaudamasi Reglamentu (EB) Nr. 3448/93 [5] arba Reglamentu (EB) Nr. 3066/95 [6].2. Įsigaliojus šiam sprendimui, laikoma, kad bet kurias, remiantis Reglamento (EB) Nr. 3066/95 8 straipsniu ir Reglamentu (EB) Nr. 656/98, Komisijos priimtas šiame Protokole numatytas nuolaidas įgyvendinančias taisykles reglamentuoja šio straipsnio 1 dalis.3 straipsnisBendrijos vardu Tarybos pirmininkas pateikia Protokolo 6 straipsnyje numatytą pranešimą.Priimta Liuksemburge, 1998 m. spalio 5 d.Tarybos varduPirmininkasW. Schüssel[1] OL L 216, 1997 8 8, p. 1.[2] OL L 90, 1998 3 25, p. 1.[3] OL L 81, 1996 3 30, p. 264.[4] OL L 181, 1992 7 1, p. 21. Reglamentas su paskutiniais pakeitimais, padarytais Reglamentu (EB) Nr. 923/96 (OL L 126, 1996 5 24, p. 37).[5] OL L 318, 1993 12 20, p. 18.[6] OL L 328, 1995 12 30, p. 31. Reglamentas su paskutiniais pakeitimais, padarytais Reglamentu (EB) Nr. 1595/97.--------------------------------------------------


title: 2016 m. birželio 24 d. Tarybos sprendimas (ES) 2016/1363 dėl Europos Sąjungos ir Maršalo Salų Respublikos susitarimo dėl bevizio režimo trumpalaikio buvimo atveju pasirašymo Sąjungos vardu ir laikino taikymo

text:
11.8.2016

               LT

               Europos Sąjungos oficialusis leidinys

               L 216/1

         TARYBOS SPRENDIMAS (ES) 2016/1363
   2016 m. birželio 24 d.
   dėl Europos Sąjungos ir Maršalo Salų Respublikos susitarimo dėl bevizio režimo trumpalaikio buvimo atveju pasirašymo Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamentu (ES) Nr. 509/2014 (1) nuoroda į Maršalo Salų Respubliką perkelta iš Tarybos reglamento (EB) Nr. 539/2001 (2) I priedo į jo II priedą;

               (2)

               po tos nuorodos į Maršalo Salų Respubliką pateikiama išnaša, kurioje nustatyta, kad vizų reikalavimas netaikomas nuo tos dienos, kai įsigalioja su Europos Sąjunga sudarytinas susitarimas dėl bevizio režimo;

               (3)

               2014 m. spalio 9 d. sprendimu Taryba priėmė sprendimą, įgaliojantį Komisiją pradėti derybas su Maršalo Salų Respublika dėl Europos Sąjungos ir Maršalo Salų Respublikos susitarimo dėl bevizio režimo trumpalaikio buvimo atveju (toliau – Susitarimas) sudarymo;

               (4)

               derybos dėl Susitarimo pradėtos 2014 m. gruodžio 17 d. ir buvo sėkmingai baigtos jo parafavimu pasikeičiant laiškais 2015 m. gruodžio 11 d. Maršalo Salų Respublikai ir 2016 m. sausio 13 d. Sąjungai;

               (5)

               Sąjungos vardu Susitarimas turėtų būti pasirašytas, o prie jo pridedamos deklaracijos turėtų būti patvirtintos. Susitarimas turėtų būti laikinai taikomas nuo kitos dienos po jo pasirašymo, kol bus baigtos jo sudarymui būtinos procedūros;

               (6)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (7)

               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (4), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Maršalo Salų Respublikos susitarimą dėl bevizio režimo trumpalaikio buvimo atveju su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Sąjungos vardu patvirtinamos prie šio sprendimo pridedamos deklaracijos.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   4 straipsnis
   Susitarimas laikinai taikomas nuo kitos dienos po jo pasirašymo (5), kol bus baigtos jo sudarymui būtinos procedūros.
   5 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. birželio 24 d.

            Tarybos vardu

            Pirmininkas

         A.G. KOENDERS

      (1)  2014 m. gegužės 15 d. Europos Parlamento ir Tarybos reglamentas (ES) Nr. 509/2014, kuriuo iš dalies keičiamas Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 149, 2014 5 20, p. 67).

      (2)  2001 m. kovo 15 d. Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 81, 2001 3 21, p. 1).

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (5)  Susitarimo pasirašymo datą Europos Sąjungos oficialiajame leidinyje paskelbs Tarybos generalinis sekretoriatas.